Mengapa Putrajaya Adalah Lokasi Terbaik Untuk ‘Comeback’ Formula 1 Di Malaysia

Sebelum ini, Perdana Menteri Dr. Tun Mahathir Mohamad ada menyatakan hasrat untuk membawa perlumbaan berprestij dunia, Formula One (F1) kembali dianjurkan di Litar Antarabangsa Sepang (SIC).

Setelah tiada lagi penganjuran perlumbaan tersebut semenjak tahun lepas, Dr. Tun Mahathir Mohamad nampak serius untuk membawa kembali perlumbaan tersebut ke Sepang. Namun baru-baru ini, Shamil Norshidi berkongsi cadangan mengenai penganjuran tersebut di Twitter miliknya.

If Tun is serious about bringing back F1, it should NOT be held in Sepang.

The Sepang circuit is too far, and if you aint VIP, you park in these muddy hutan parking spots. Jauh, jam, panas, its a tiring experience.

What could work is if we turn it into a city race: Putrajaya pic.twitter.com/W9WNC7ytEq

— Shamil Norshidi (@s_norshidi) July 14, 2019

Menurutnya, jika Dr. Tun Mahathir Mohamad serius untuk membawa kembali perlumbaan tersebut di Malaysia, dia memberi candangan untuk pertimbangkan penganjuran perlumbaan tersebut di Putrajaya. Maknanya, berpindah dari Sepang International Circuit (SIC) perlumbaan litar bandar.

Ini merupakan beberapa faktor yang boleh diambil kira berdasarkan cadangan daripada saudara Shamil Norshidi.

Putrajaya merupakan tempat yang penuh dengan bangunan-bangunan pentadbiran negara seperti pejabat Perdana Menteri, Kementerian Hal Ehwal Dalam Negeri, dan banyak lagi. Sesuai jika diadakan perlumbaan pada waktu malam dan menunjukkan kecantikan seni reka bangunan pentadbiran negara serta tidak akan menganggu trafik.

Only 3 months till our lucky guests will be in Singapore for our second hosted F1 trip of the year. The countdown is on! Spaces still available contact – [email protected] for more details. #hospitality #eventprofs #f1 #singaporef1 #fundraising #singapore #vip

A post shared by  Impulse Decisions (@impulse_decisions_uk) on Jun 14, 2019 at 9:09am PDT

Singapura telah memperkenalkan perlumbaan F1 di beberapa tempat dalam Singapura itu sendiri. Jika Malaysia juga hadir dengan konsep seperti di Singapura, pasti dapat menarik ramai pihak untuk menyertai kejohanan tersebut, malah dapat memberikan manfaat kepada perniagaan di sekitar Putrajaya.

#klcity #kualalumpur #concretejungles #malaysia #visitmalaysia #visitkl #visitklcity #visitputrajaya #putrajaya #wilayah #wilayahpersekutuanputrajaya #nigthview #blue #skyscraper #skyscrapercity #jambatanputrajaya #putrajayabridge #masjidputrajaya

A post shared by  Visit KL (@visitkuala) on Jul 15, 2019 at 8:35pm PDT

Malah, pelumba akan dihadiahkan dengan pemandangan yang menarik dari dua jambatan gantung di Putrajaya iaitu Seri Wawasan dan Seri Saujana. Bukan hanya unik, malah ianya akan memberikan pengalaman tidak dapat dilupakan oleh para penonton yang hadir.

Dataran Gemilang iaitu bulatan besar yang direka dengan indah dan dikelilingi dengan bangunan penting kementerian. Pasti bulatan ini akan memberikan sedikit cabaran kepada pelumba.

Jika dijalankan di sini, kemudahan yang lengkap seperti kemudahan awam dan tempat parking yang banyak dan selesa akan memudahkan dan menarik lebih ramai penonton. Jika dibandingkan di Litar Antarabangsa Sepang yang tidak mempunyai kemudahan mesra pengguna dan harus meletakkan kenderaan jauh dari Litar Antarabangsa Sepang, Putrajaya adalah pilihan terbaik.

Bagi Shamil Norshidi, perlumbaan F1 ini memiliki peminatnya tersendiri dan dengan membawa perlumbaan dalam bandar Putrajaya itu sendiri boleh menarik ramai orang untuk menontonnya. Ini adalah pendapat dan cadangan peribadi Shamil Norshidi, apakah pendapat anda?


Mengapa Rekaan Rumah Melayu Tradisional Sebenarnya Sangat ‘Genius’ Dan Praktikal

Saya rasa orang Melayu dahulu cukup genius. Bahkan, pensyarah saya pun cakap Rumah Melayu dinobatkan antara architecture terbaik di dunia. Wow kan?

Jadi, disebabkan saya sangat suka dengan rekaan Rumah Melayu, izikan saya berkongsi sedikit ilmu. Kalau ada yang kurang, mohon tambah ya.

Perasan tak, bila kita balik ke kampung, rumah kayu ini sejuk saja. Nak-nak lagi pada waktu tengah malam. Pehhh, kalah rumah berhawa dingin. Merekot kesejukan kalau tak ada selimut.

Sebabnya, rumah kayu ada banyak laluan angin. Papan lantai rumah ada sedikit ruang. Atas tingkap ada lubang angin. Bumbung pula kebiasaannya berlapis. Kalau tidak pun, mesti ada lubang angin.

Kenapa? Sebab haba (angin panas) bergerak dari bawah ke atas. Bila ada banyak lubang angin, haba ada laluan untuk keluar. Sebab itu, kalau rumah ada siling tinggi rasa kurang panas berbanding dengan rumah bersiling rendah.

2. PINTU MASUK LELAKI LAIN, PEREMPUAN LAIN

Masa saya kecil-kecil dulu, bila ikut mak pergi kenduri di kampung, orang perempuan mesti masuk ikut pintu tengah atau pintu dapur. Saya jadi pelik. Macam tak adillah, sebab ayah masuk ikut pintu depan.

Rupanya, pengaruh Islam bukan setakat pada agama saja, bahkan dalam kehidupan seharian orang Melayu itu sendiri.

Sebab itu ada 2 pintu. Biasanya ruang anjung atau serambi, ruang untuk orang lelaki berbual-bual. Orang perempuan pula bersosial sebelah dalam rumah; bahagian dapur atau rumah ibu. Rumah ibu ni biasanya bahagian tengah rumah dan sedikit luas. Kalau tengok cerita drama, biasanya mak-mak terlantar sakit di ruang rumah ibu inilah.

Pernah terfikir tak kenapa rumah kampung ini tinggi? Ada banyak faktor sebenarnya.

Rumah kampung dulu tak ada pagar. Masa dahulu, orang lalu celah-celah rumah kalau hendak ke kedai atau surau. Cuba bayangkan kalau kita tak dapat kawal mata, mahunya kita ‘skodeng’ rumah orang lain. Atas sebab itu jugalah, kenapa rumah kampung biasanya tinggi-tinggi.

Selain itu, nak elak binatang buas atau liar masuk ke dalam rumah dan juga faktor iklim kita iaitu musim hujan yang kadang-kalanya menyebabkan banjir.

Lagipun, ruang bawah rumah boleh dijadikan tempat simpanan barang. Macam stor.

Bila saya balik kampung Mak atau Ayah, nak cari kiblat cukup mudah. Bentang saja sejadah, tegak dan lurus.

Biasanya bahagian depan dan belakang rumah menghadap arah Utara Selatan. Manakala bahagian kiri kanan rumah menghadap Timur Barat. Secara tak langsung, rumah menghadap kiblat dan laluan angin (cross ventilation). Sebab itu kalau duduk di serambi, sedap ditiup angin sepoi-sepoi.

Orang dahulu, bukan setakat bahasanya indah. Semuanya berseni. Bahkan susun atur rumah pun bermaksud.

Ini sajalah yang saya boleh kongsi. Jenuh jugalah nak ingat kembali apa yang saya study dulu. Dengan harapan, dah tua nanti merasa duduk kampung ada kebun.

Manalah tahu kan. Gambar ihsan daripada Google.

Nazia Suhaimi
Belajar architecture dulu tapi sangkut


Sebab Sebenar Mengapa Replika Buku Bangunan DBP Perlu Dirobohkan Selepas 20 Tahun

Baru-baru ini telah kecoh di media sosial apabila mercu tanda pada bangunan Dewan Bahasa dan Pustaka (DBP) akan dirobohkan. Terdapat banyak spekulasi yang dibuat dan ada yang mengaitkan ia dengan unsur politik.

Akan tetapi, replika tersebut yang sudah hampir 20 tahun menjadi identiti dan mercu tanda bangunan DBP akan dirobohkan atas faktor keselamatan. Isu ini telah mendapat perhatian netizen dan pastinya ada yang inginkan bukti bahawa replika tersebut telah uzur.

Apa masalah dengan 'rehal' di atas bumbung bangunan Dewan Bahasa dan Pustaka? Kenapa hendak dirobohkan? Ada arahan daripada sesiapa? pic.twitter.com/G2XiyvGVBw

— Don Juan deRyezal (@khairulryezal) August 8, 2019

Replika di atas Menara DBP ialah buku atau rehal?

Jawapannya BUKU. Itu reka bentuk sebuah BUKU TERBUKA (Open Book) seperti yg dijelaskan oleh arkiteknya mendiang Lee Yoon Thim.

Sudah2lah puaka2 UMNOPAS nak kaitkan dgn spin agama utk hasut org Muslim. pic.twitter.com/ovGnj0EO67

— Adrian Lim Chee En (@adrianlimcheeen) August 9, 2019

Berikutan itu, seorang pengguna Twitter Amirul Radzi telah berkongsi gambar keadaan sebenar struktur buku rehal di atas bangunan itu selepas dirinya melakukan ‘inspection’ baru-baru ini.

Jika kita lihat menerusi perkongsian gambar oleh Amirul, kita dapat lihat keadaan replika tersebut yang uzur dan pastinya akan mendatangkan bahaya kepada orang ramai kelak. Bayangkan jika tiada sebarang tindakan sekarang dan tiba-tiba replika tersebut runtuh, lalu mencederakan ramai orang?

Tggu masa nk roboh je rehal ni. Aku naik buat inspection aritu seram sejuk. *gulp pic.twitter.com/cO9JJxuQ6u

Untuk gambaran lebih jelas. Pihak JKR da penah letak tension cable utk support truss structure TETAPI telah tegang dan BAHAYA. Tiada rectification method yg bole dibuat melainkan buang kesemuanya. pic.twitter.com/YCWwMaZbIA

Malah, Amirul juga mengatakan bahwa pihak Jabatan Kerja Raya (JKR) pernah meletakkan tension cable supaya struktur bangunan tersebut bertahan namun keadaan cable tersebut telah menjadi tegang dan bahaya. Langkah yang terbaik supaya tidak wujudnya sebarang kejadian yang tidak diingini ialah membuangkan kesemua mercu tanda itu.

Diharap netizen tidak lagi akan mempolitikkan perkara ini kerana replika tersebut akan dirobohkan atas faktor keselamatan dan bukannya faktor kepentingan mana-mana pihak yang lain.


Mengapa Rumah Bertemakan Scandinavian Begitu Popular Di Malaysia?

Kalau anda perhatikan, gaya hiasan dalaman ala Scandinavian sedang menjadi kegilaan di Malaysia. Gaya Scandinavian pada mulanya terkenal di negara-negara Scandinavia (Sweden, Denmark & Norway) ketika era 50an. Namun, awal dekad ini ia dilihat mula menjadi popular di kalangan anak muda yang baru memiliki atau menyewa rumah pertama.

Ringkas, sederhana dan minimalis, duduk oleh EcoWorld kini menyediakan unit rumah bertemakan Scandinavian hasil rekaan pereka dalaman profesional Malaysia serta lengkap dengan aksesori rumah.

Mengambil inspirasi konsep Scandinavian, duduk dengan kolaborasi bersama Volvo Cars dan Aurizn, menawarkan peluang untuk pereka dalaman merealisasikan konsep ini ke dalam rumah sebenar yang bakal dimiliki oleh rakyat Malaysia nanti dengan menganjurkan Volvo Cars & Aurizn EcoDesign Challenge.

Kalau anda mahu tahu, pertandingan unik ini bertujuan untuk memberi peluang kepada pereka dalaman tanahair mempamerkan kemahiran dan kreativiti mereka, di samping mewujudkan rumah sebenar dengan konsep Scandinavian yang menjadi idaman setiap pemilik rumah.

1. Mulakan dengan pemilihan warna putih atau neutral

Bagi tema Scandinavian, dinding berona putih, kelabu lembut dan warna-warna natural kebiasaannya memang warna yang sesuai kerana warna sebegini akan menjadikan ruang yang sempit kelihatan luas.

Warna-warna ini juga adalah selamat dan memang tepat dengan tema Scandinavian.

Sumber alam semula jadi memang merupakan elemen penting dalam reka bentuk Skandinavian. Tidak kisah sama ada perabot, dinding atau lantai kayu, kesemua ini dapat mencipta suasana yang terang dan clean finished.

Jika anda mahu beli perabot berasaskan kayu, pilihlah jenis kayu yang ringan seperti beech, ash dan pine serta pastikan butiran kayu semula jadi dapat dilihat.

Kenapa kami kata konsep less is more sangat penting semasa anda membuat hiasan? Kalau anda perhatikan, tema Scandinavian mengfokuskan kepada kesederhanaan dan tidak berlebihan dalam pemilihan perabot ataupun hiasan dalaman.

Jadi, semasa memilih perabot atau hiasan, pastikan anda pilih rekaan yang cantik, unik tetapi tidak sarat.

4. Elemen tambahan untuk mewujudkan ruang yang selesa

Selain sederhana dan lapang,  ruang yang tampak selesa dan menarik juga memainkan peranan dalam reka bentuk Skandinavian.

Anda juga boleh tambahkan beberapa aksesori seperti bantal, permaidani berbulu, dan selimut di seluruh ruang, tetapi tidak berlebihan untuk mewujudkan suasana yang tenang dan mendamaikan.

Ini adalah antara rekaan pemenang-pemenang Volvo Cars & Aurizn EcoDesign Challenge Bersama duduk oleh EcoWorld:

Apa yang lebih menguntungkan, pembeli juga boleh membuat pilihan untuk membeli unik duduk yang serba lengkap dengan rekaan dalaman Scandinavian, kelengkapan serta aksesori rumah.

duduk, sebuah konsep pembangunan vertikal yang mengujakan di Se.Ruang D’ Eco Sanctuary dan Huni D’ Eco Ardence terletak di dua lokasi strategik iaitu Eco Sanctuary yang terletak di belah selatan Kota Kemuning dan Eco Ardence di Setia Alam.

Se.Ruang D’ Eco Sanctuary dan Huni D’ Eco Ardence adalah kawasan perbandaran yang dikelilingi dengan kemudahan seperti sekolah, pusat membeli belah, kedai runcit, taman, bank, hospital dan pelbagai kemudahan lain, menjadikan kedua-duanya tempat yang ideal untuk anda duduki.

Setiap unit juga menawarkan susun atur yang luas dengan binaan seluas 1.000 kaki persegi. Mempunyai 3 bilik tidur dan 2 bilik air serta reka bentuk yang praktikal, unit ini memang sangat sesuai buat golongan milenial, pasangan baru berkahwin dan juga keluarga kecil.

Bukan itu sahaja, setiap unit juga dilengkapi dengan pelbagai barangan asas rumah pintar seperti Google Home Mini, Aqara Gateway, Vacuum Robot, IR Blaster dan Smart Switch.

Selain itu, setiap unit akan diberikan dua tempat letak kereta, sesuai untuk keluarga yang ada lebih dari satu kereta.

Selain itu, Se.Ruang D’ Eco Sanctuary dan Huni D’ Eco Ardence turut menyediakan fasiliti seperti kolam renang, gimnasium dan dewan serbaguna untuk kemudahan seisi keluarga.

Jangan tunggu lama-lama dan jom ke unit pameran hari ini juga untuk melihat unit kediaman duduk dengan reka bentuk Scandinavian yang bakal menjadi milik korang.

Jika anda berminat dan mahu dapatkan informasi lanjut, daftarlah sekarang di laman web duduk atau layari Facebook duduk.


Mengapa Satu Botol Soda Pun Tidak Hilang Ketika Kemalangan Ini Berlaku Di China

Pasti anda sudah tahu tentang kes kemalangan lori terbalik yang berlaku di Kampung Tawang, Bachok, Kelantan baru-baru ini. Kemalangan tersebut tular kerana ada pihak yang mengambil muatan susu tin berkenaan tanpa izin dan menyebabkan pemilik lori berkenaan, Azizan Zainuddin, 57 terpaksa menanggung kerugian hampir RM120,000.

Azizan sendiri turut merayu penduduk kampung yang ‘terambil’ susu tin berkenaan untuk memulangkannya kembali. Pada mulanya, timbul kekeliruan apabila ada pihak mendakwa pemilik barang itu memberi kebenaran untuk mengambil susu terbabit. Namun itu hanyalah khabar angin. Anda boleh menonton temu bual bersama pemandu lori berkenaan di sini.

Sehubungan dengan insiden berkenaan, tular pula satu video di China di mana insidennya hampir sama dengan kemalangan di Kelantan ini tetapi dengan pengakhiran yang berbeza.

Berdasarkan video yang dikongsikan oleh China Global Television Network (CGTN) ini, kemalangan yang melibatkan lori bermuatan air soda ini berlaku di persimpangan sebuah lampu isyarat di China. Dapat dilihat air soda bertaburan di atas jalan raya dan pejalan kaki yang menyusuri jalan tersebut membantu dalam mengalihkan air-air tersebut.

Lebih menarik, tiada langsung pejalan kaki yang ‘terambil’ air soda yang jatuh dan bawanya pulang ke rumah. Dilaporkan tidak ada satu botol air botol pun yang hilang daripada lori tersebut.

Disebabkan ianya berlaku di China, terdapat 3 kemungkinan besar mengapa berlaku perbezaan daripada sikat penduduk awam di China ini.

Sistem kredit sosial ini adalah satu sistem baharu yang diperkenalkan oleh kerajaan China untuk ‘mengawal kelakuan’ rakyatnya. Sistem ini akan diperkenalkan sepenuhnya menjelang tahun 2020.

Apa sebenarnya sistem kredit sosial ini? Secara ringkas, ianya adalah satu sistem penilaian sikap setiap rakyat China. Jadi, setiap tingkah laku baik mereka akan diberi markah. Apa kepentingan markah ini? Markah tinggi akan memudahkan mereka berurusan dengan kerajaan, menjalankan bisnes, menginap di hotel ternama dan banyak lagi. Jika kredit sosial mereka rendah, mereka kemungkinan besar akan dimasukkan dalam senarai blacklist.

Jika sudah disenarai hitam, sukar untuk individu berkenaan untuk ke luar negara serta berurusan dengan pihak bank sebagai contoh. Dalam kes lori terbalik ini, mereka tahu ada kamera yang akan merakam aksi mereka. Jadi, semuanya membantu dengan harapan wajah mereka dirakam untuk meningkatkan point kredit sosial mereka.

China Global Television Network (CGTN) boleh dikatakan merupakan CNN versi negara China. Disebabkan ada segelintir rakyatnya yang ‘memburukkan’ nama China di luar negara (terutamanya pelancong), jadi ini salah satu cara mereka menyebarkan feel good stories yang berlaku di China.

Dengan cara ini, mereka dapat memberitahu dunia bahawa tidak semua rakyatnya berkelakuan buruk. Mereka juga sedang menangani masalah ini dengan sistem kredit sosial yang telah pun diperkenalkan.

Jangan ‘pukul rata’ mengatakan rakyat China semuanya bermasalah kerana setakat tahun 2018, populasi penduduk China adalah melebihi 1.3 bilion. Walaupun 1 peratus penduduknya yang bermasalah, ianya sudah cukup ramai.

Masih ramai rakyat China yang berhati mulia dan tahu hak mereka. Mereka tahu, walaupun ada barang yang tercicir di atas jalan, barang berkenaan bukan hak mereka untuk ambil dan simpan. Ianya boleh dibuktikan dalam video yang ditularkan.

Ini kemungkinan yang ada untuk insiden kemalangan botol soda di China. Diharap kita boleh mengambil iktibar daripada dua kejadian ini. Kejadian yang berlaku tempoh hari di Kelantan mungkin berpunca daripada salah faham selepas ada yang menyamar jadi tuan punya susu dan ‘memberi kebenaran’ untuk ambil sebahagian susu berkenaan.

Jika berlaku lagi kemalangan sebegini di masa akan datang, mohon jangan ambil barangan tersebut kerana barangan tersebut tetap bukan hak kita.


Mengapa Sekarang Merupakan Masa Terbaik Untuk Anda Bertukar Ke Samsung Note10

Ketika kami membuat review untuk peranti Samsung Note10, kami bersetuju peranti ini mempunyai segala yang anda idamkan dalam sebuah smartphone. Apa yang anda cari dalam sebuah peranti; bateri yang tahan lama, kamera yang buat anda jadi seperti seorang profesional, kebolehan untuk multi task dan editing on the go semuanya terdapat pada peranti Samsung Note10.

Mungkin anda tidak berapa aware lagi dengan inovasi terkini yang terdapat pada peranti Samsung terutamanya Note10. Jadi kami kongsi lagi sebab untuk menyakinkan anda mengapa Note10 adalah peranti terbaik untuk anda ketika ini.

Terlupa bawa laptop atau thumb drive penting untuk pitch besar anda? Ianya bukan masalah lagi dengan adanya DeX. Hanya sambungkan peranti Galaxy anda ke monitor atau TV untuk memaparkan slide pembentangan anda. Mudah dan sangat membantu di saat-saat getir.

Sampai bila mahu bergantung dan usung power bank ke mana sahaja anda pergi? Dengan Note10, anda boleh tinggalkan sahaja power bank anda di rumah kerana kapasiti baterinya yang besar, 4,300mAh (Note10 Plus) dan 3,500mAh (Note10) sudah cukup untuk kuasakan peranti anda sehingga malam.

takut data peribadi anda tertiris di media sosial? Jangan risau. Knox ada. Knox merupakan perlindungan tambahan yang disediakan oleh Samsung yang dapat mengasingkan antara data peribadi serta bisnes anda. Jadi, anda boleh set mahu gunakan data yang mana untuk setiap aplikasi yang anda mahu guna.

Mahu buat video secara on the go? Segalanya mampu dengan Note10. Editing video anda juga lebih mudah dengan adanya S-Pen. Native video editor yang terdapat pada Samsung Note10 juga sangat mudah untuk digunakan. Cuma perlukan kreativiti anda sahaja untuk hasilkan video menarik!

Sempena menyambut kempen #iChanged, Samsung akan hadir dengan promosi hebat yang pastinya menarik untuk anda. Bermula 17 Oktober sehingga 16 November 2019, tawaran Power Of 10 akan menawarkan:

– Galaxy Fit bernilai RM369 secara percuma untuk setiap pembelian Galaxy S10/S10+ atau Galaxy Note 10/Note10+ (Tertakluk terma dan syarat).

– Trade in peranti lama anda setinggi RM3,200! Anda hanya perlu membawa peranti lama anda ke mana-mana outlet terpilih untuk proses validasi mudah. Anda hanya perlu menambah wang untuk membeli Galaxy S10 atau Galaxy Note10. Mudah bukan?

Untuk maklumat lanjut berkenaan kempen ini, anda boleh klik di sini. Jom #iChanged sekarang!


Mengapa Semenanjung Malaysia Sedang Mengalami Cuaca Panas Yang Melampau Ketika Ini

Adakah anda mengalami situasi di mana anda merasakan cuaca ketika ini terlalu panas? Kami yakin ramai daripada anda yang berada di Semenanjung Malaysia sedang mengalami situasi yang sama.

Berdasarkan laporan daripada Berita Harian, Fredolin Tagang, pakar cuaca dan laut menerangkan mengapa Semenanjung Malaysia kini sedang mengalami cuaca yang panas ketika ini.

Difahamkan cuaca panas yang berlaku ketika ini adalah disebabkan Taufan Lan. Fenomena taufan ini telah membuatkan angin beralih ke arah Sabah dan Sarawak sekaligus membuatkan peningkatan suhu di Semenanjung Malaysia.

Buat anda yang tidak sabar menantikan bilakah masanya bahang panas ini akan berakhir? Anda mungkin perlu menunggu sehingga minggu depan atau akhir bulan ini sebelum semuanya menjadi stabil seperti sedia kala.

Anda juga dinasihatkan untuk memperbanyakkan meminum air bagi memastikan anda sentiasa terhidrat seterusnya mengelakkan daripada masalah letih dan lesu.

Baca lagi: Lelaki Ini Dedahkan Punca Bil Elektrik Naik Mendadak Ketika El Nino


Mengapa Syarikat Sdn Bhd Akan Berkembang

Nota Editor: Penulisan bisnes ini ditulis oleh Tuan Izwan Robotys dan diterbitkan semula di Vocket dengan kebenaran beliau. Semoga penulisan ini membantu anda membuat keputusan semasa membesarkan bisnes.

Ada 3 jenis syarikat yang boleh kita daftarkan di SSM iaitu Enterprise, PLT dan juga Sdn Bhd. Ketiga-tiga jenis syarikat ini ada kelebihan dan kekurangan masing-masing kerana masing-masing diwujudkan untuk fungsi yang berbeza-beza.

Syarikat Sdn Bhd adalah jenis syarikat khusus yang kita daftarkan jika kita mahu mengembangkan syarikat kita.

Kerana syarikat Sdn Bhd ada 2 mekanisma yang sememangnya khusus bagi syarikat yang mahu berkembang iaitu:

1) Akaun beraudit dan
2) Pemegangan saham

Ya, tanpa dua perkara di atas, syarikat yang kita bina sukar dikembangkan. Perkembangan syarikat dalam konteks post ini adalah syarikat yang berkembang daripada segi kewangan disebabkan oleh penambahan dan tahap efisien tenaga kerjanya.

Mengapa akaun beraudit akan menjamin perkembangan syarikat? Mudah sahaja. Akaun beraudit akan memaksa pemilik syarikat untuk mempunyai penyata akaun kewangan syarikat yang betul dan tepat.

Penyata akaun yang tepat adalah perkara paling penting bagi kita untuk membuat keputusan berdasarkan data.

Apabila kita membuat keputusan berdasarkan data dan fakta, kita tidak lagi boleh menipu diri sendiri. Kita akan membuat keputusan yang lebih bagus dan seterusnya menjamin perkembangan syarikat.

Akaun beraudit memaksa kita membuat keputusan dengan tepat. Malah, akaun yang diaudit juga membolehkan kita meminta pandangan konsultan luar untuk membantu kita membuat keputusan yang lebih baik.

Apa jadi jika kita tiada akaun syarikat? Kita ibarat memandu dalam gelap malam tanpa sebarang lampu dan panduan. Paling bagus jika begitu ialah syarikat kita ‘sesat’. Paling teruk syarikat kita ‘kemalangan’. Jangan haraplah syarikat kita mahu berkembang!

Syarikat jenis sdn bhd juga membolehkan kita ‘berkongsi’ sebahagian syarikat dengan pemegang saham yang lain. Maksudnya, apabila syarikat kita berkembang, mereka sebagai pemegang saham juga akan menerima habuan.

Ini adalah cara yang mudah untuk memastikan key player syarikat kita akan berusaha bersungguh-sungguh untuk mengembangkan syarikat kita.

Malah, pemegangan saham juga boleh dijadikan insentif untuk mendapatkan rakan kongsi yang kita amat perlukan kemahiran dan atau modal-modal mereka. Dalam kes permodalan, pemegangan saham adalah sebahagian insentif yang mereka mahu, selain daripada beberapa perkara lain.

Apabila syarikat kita membolehkan modal luar masuk untuk kita gunakan, maka syarikat kita boleh berkembang dengan lebih pesat!

Itulah dua mekanisma yang ada pada syarikat sdn bhd yang menjadikan ia satu jenis syarikat yang boleh berkembang berbanding yang lain.

Maka, jika kita mahu mengembangkan syarikat kita, naikkan taraf ia kepada Syarikat Sdn Bhd!

ps: Ehem, artikel ini dan 57 artikel penting untuk mula, bina dan kembangkan bisnes boleh didapati di sini: notabisnes.net

BACA: Kenapakah “Jerung-Jerung” Suka Melabur Dalam Syarikat Startup?

BACA Lagi: Dua Teknik Pengurusan Dalam Membangunkan Syarikat Yang Perlu Anda Tahu Hari Ini

LIKE dan FOLLOW Vocket di Facebook serta Instagram


Mengapa Syarikat Tambang Murah Iceland Ini Ditutup Serta-Merta

Minggu lepas penumpang Wow Air, sebuah syarikat penerbangan tambang murah Iceland dikejutkan dengan penutupan operasi dan membatalkan sejumlah penerbangan serta-merta. Pembatalan ini telah menyebabkan ribuan penumpang yang sudah menempah tiket penerbangan terkandas di saat akhir.

Syarikat penerbangan yang mula beroperasi pada tahun 2012 dengan pesawat berwarna unggu tersebut menawarkan penerbangan laluan Amerika Syarikat-Eropah dengan harga serendah $49 (RM199) sehala.

Pengasas merangkap Ketua Pegawai Eksekutif syarikat ini, Skuli Mogensen berkata, prestasi syarikat berkenaan berada pada tahap yang sangat baik setakat tahun 2017 namun mula mengalami masalah pada tahun 2018.

Kerugian besar mula dicatatkan pada 9 bulan pertama tahun 2018 iaitu sebanyak $33.6 juta berbanding $13.5 juta dalam tempoh yang sama tahun sebelumnya. Kerugian dicatatkan apabila berlaku kegagalan dalam usaha penggabungan Wow Air dengan Icelandair. Kerugian berlipat kali ganda apabila syarikat itu kemudian terpaksa membuang sebanyak 111 pekerja dan pengurangan jumlah pesawat dari 20 buah kepada 11 buah sahaja.

Beliau turut mengakui kesilapan dalam membuat keputusan untuk menggunakan kapal terbang model wide-body Airbus A330-300 yang bercanggah dengan prinsip tambang murah syarikatnya. Umum mengetahui kos penyelenggaraan dan penerbangan model wide-body Airbus A330 bukanlah murah seperti kapal terbang arrow-body Airbus A320.

Tambahnya lagi, keputusan tersebut membuatkan keadaan bertambah buruk. Beliau percaya untuk menguruskan sebuah syarikat tambang murah, pihak pengurusan perlulah bijak mengekalkan struktur mudah dan teratur kerana satu keputusan yang salah akan menjejaskan keseluruhan pengurusan organisasi.


Mengapa Tekanan Buat Anak-Anak Bukan Cara Terbaik Untuk Mendidik

Semalam kami terus sujud syukur. Walau ini baru sahaja bermula, namun ianya akan membawa kepada perubahan besar untuk anak-anak. Balik sahaja dari United Kingdom baru-baru ini, saya terus berjumpa dengan rakan-rakan yang rapat. Kami bersembang tentang dunia anak-anak yang semakin membesar dan hilang dari pandangan mata ibu bapa.

Dalam ramai-ramai kami, ada seorang yang masih dibelenggu dengan anak yang sentiasa sebut, “Nak terjun dari tingkat 4! Mama jahat! Baik abang mati je! Abang dah tak tahan setiap malam nak kena belajar!”

Anak sulongnya lelaki dan sudah 2 kali percubaan bunuh diri. Walau umurnya baru 8 tahun (darjah 2). Beliau ini sudah mula dihantar ke tuisyen pada umur 4 tahun untuk mahir bercakap, menulis dan mengira. Kemudiannya masuk ke darjah 1 dengan penilaian kelas dan kemudian mendapat kelas nombor 1.

Pelajaran, ya terbaik. Boleh kata semua subjek 100% dan hampir 100% namun masih dapat nombor 5-6. Dan itu yang menjadikan beliau sangat stress. Siang kelas, petang mengaji, malam tuisyen dan nak juga kena siapkan homework bagai.

Ini bukan salah guru. Bukan juga salah ibu bapa. Bukan juga salah sesiapa. Namun anak-anak hari ini tidak berjumpa dengan suasana bermain seperti zaman-zaman kita dahulu.

Kita dulu, darjah 1-2 baru nak belajar mengira, membaca dan menulis. Lambat cepat ok sahaja, cikgu tak marah dan tak bising. Selagi ada improvement, ianya sudah sangat bagus.

Hari ini tidak. 6 tahun jika masih tidak boleh membaca, budak itu akan dilabel sebagai slow. Sama ada oleh rakan sekelas atau ibu-bapa yang lain.

“Abang” yang merupakan anak kawan saya ini bukan budak yang lambat. Bukan juga jenis lembab dan sebagainya. Hujung Minggu, ayahnya dah susun untuk masuk kelas bola dan memanah.

Ada sahaja aktivitinya. Namun, semua itu berstrategi sangat. Dan anak-anak ini mula jadi robot terlatih untuk menjadi seseorang.

Sejak anak beliau sendiri nyaris terjun dari tingkat 2 dan berjaya diselamatkan oleh guru-guru, beliau ubah segalanya. Biarkan anaknya tak pergi lagi ke tuisyen, pastikan mengaji sebelum jam 5.00 petang dan memastikan juga anaknya pergi bermain dan balik sebelum maghrib.

Apabila dah penat bersukan dan bermain di padang, anaknya akan tidur awal dan bangun awal. Semuanya ok pula.

Hasilnya, anak beliau lebih gembira dari biasa. Walau sesekali masih stress dengan homework yang agak banyak. Namun perlahan-lahan anaknya semakin ok.

Baru-baru ini, saya sendiri lihat pencapaian ‘Ain di sekolah. Tak cemerlang mana. Nombor pun 11 dari 14. ‘Ain datang duduk sebelah saya muka macam takut. Saya peluk dia (kerana dah tahu keputusan itu dari mama beliau) dan cakap, “Ok ja, ada banyak masa lagi untuk ‘Ain belajar dan bermain! Kita pergi beli mainan okay!” lalu dia senyum dan cium pipi saya.

“‘Ain takut sangat abah marah. Kawan ‘Ain, dia kata ayah dia selalu tanya kenapa tak boleh jawab itu tak boleh jawab ini. Abah tak marah pun ‘Ain,”

Kalau tidak kerana banyaknya kelas saya pergi dan beberapa buku saya baca tentang pembentukan anak-anak semasa di sekolah dan rumah, saya boleh juga jadi marah. Hari ini, saya tak peduli tentang kata-kata orang lain. Ini anak saya, saya besarkan, saya yang bayar itu ini dan saya yang perlu bertanggungjawab sekiranya dia tak boleh itu tak boleh ini. Bab orang nak kata anak kita slow dan sebagainya, lantakkan. Yang penting dia happy dengan kita.

Saya masih ingat emak abah saya juga begitu. Mereka antara yang tak marah dengan keputusan peperiksaan anak-anak. Mereka nak anak-anak mereka happy belajar. Happy balik rumah dan happy dengan apa yang anak-anak lakukan.

Selagi ianya dalam hukum agama, dalam hal syarak, menjaga batas dan adab, ianya ok. Buat sahaja.

Asas pertama dalam apa-apa hal pun, anak-anak akan cari ibu bapanya. Stress anak-anak, depress anak-anak di alam persekolahan, mereka hanya mahu diselamatkan. Dan yang perlu jadi hero dalam hal ini ialah ibu bapa.

Jika ibu bapa pun sama menyalahkan, membodohkan anak-anak dan memarahi mereka sampai mereka tak tahu lagi kemana nak pergi, maka mereka akan mula fikir “baik mati”.

Zaman ini, orang kongsi kejayaan anak-anak di media social. Iya, 8A, 10A, semua A. kita pun buat caption “Alhamdulillah anak saya cemerlang. Semoga cemerlang juga diakhirat.”

Benar. Itu semua benda bagus untuk kita kongsi. Namun content yang betul ialah bercerita bagaimana anak kalian itu boleh jadi begitu. Contohnya,

“Alhamdulillah anak saya dapat semua A. Beliau memang jenis yang fokus dalam kelas. Balik sahaja ke rumah, terus ulangkaji, kemudian tidur sekejap dan pergi kelas mengaji. Balik sahaja kelas mengaji. Dia akan bermain badminton dengan ayah atau adik beradiknya yang lain. Malamnya, sekadar ulangkaji dan homework 1 jam sahaja. Maksimum 9.30 malam sudah tidur.

Antara amalan beliau juga ialah suka tolong saya. Bangun pagi kadang-kadang siapkan itu ini bantu saya. Mungkin itu juga keberkatan yang Allah beri kepadanya.”

Jika begini postingnya, mungkin ia lebih lembut berbanding mengucap tahniah kepada anak sendiri di media social, padahal boleh sahaja ucap cakap depan-depan atau memeluknya erat.

Perkongsian yang silap di Group Whatsapp Lorong, perumahan, PIBG, Facebook dan Instagram ibu bapa boleh jadi menyebabkan ibu bapa lain akan stress. Dan stress itu akan dicampakkan ke wajah anak-anak. Dan anak-anak yang akan jadi mangsa.

Apabila YB Menteri, Dr. Maszlee mengatakan bermula 2019 tiada penilaian secara peperiksaan kepada anak-anak darjah 1-3, ya Allah saya bersyukur sangat. Ianya sesuatu yang saya gembira. Sudah-sudahlah kita menilai anak-anak dengan nombor dan ranking.

Biar mereka membesar dengan exploration yang natural. Tiada memaksa namun kena bertegas dalam hal agama, budaya, adab dan Susila. Bab belajar, bab stress peperiksaan, saya fikir bukan masanya untuk mereka hadap pada umur yang begini.

Dunia kanak-kanak patut dijalani dengan kebahagiaan. Atau kita sebut sebagai happiness. Mana ada ibu bapa yang nak tengok anaknya tak senyum pada 1 hari penuh. Ia adalah lambang kegagalan. Dan jika ia mekar di wajahnya, Ia akan memberi keindahan kepada hati ibu bapa dan semestinya wajah senyum itulah yang kami semua bawa ke mana-mana.

Jika anak buat silap, dia mesti belajar untuk baiki. Bukan sekadar dia dimarahi namun dididik untuk repair dan tidak ulangi.

Dan banyak lagilah modul kemanusiaan yang kita perlu terap kepada minda anak-anak ini.

Perjuangan abah dan mama, serta guru-guru semua belum selesai. Dapat ubah system Pendidikan negara adalah sesuatu cabaran besar ya amat yang akan ditempuhi dalam waktu yang panjang. Ini adalah hadiah bagi generasi akan datang. Yang mana kita semua kena setuju:

“Didikan untuk anak-anak ialah memberikan mereka rasa gembira di sekolah, bahagia di rumah dan berimaginasi semasa berfikir serta kreatif semasa bermain. Itulah dunia mereka dan semua itu mesti dalam bentuk semulajadi yang dibentuk secara bertingkat dengan suasana yang penuh warna indah.”

Begitulah.
Banyak lagi kerja nak dibuat demi kalian!

Khairul Hakimin Muhammad,
Menyayangi kalian.


10 Sebab Mengapa Lelaki Ini Berpendapat Pusat Cuci Kenderaan Wajar Dibuka Sewaktu PKP

Ada suara sumbang mengatakan pusat cuci kenderaan tak penting. Sebab orang boleh cuci dirumah. Saya senyum saja. Saya tak nafikan kerana ada betulnya. Cuma pasti ada sebab kenapa kami selaku pengusaha pusat cuci kereta meminta untuk beroperasi.

Point utama sudah pastinya kerana kami memerlukan pendapatan kerana pendapatan kami bergantung daripada pusat cuci kenderaan. Kalau kata ini mementingkan diri kami, saya senaraikan kenapa kami minta atau berpendapat pusat cuci kenderaan perlu beroperasi.

1. Pusat cuci kenderaan kebiasaanya menyediakan perkhidmatan cuci enjin. Mana2 kenderaan yang akan ke PUSPAKOM perlu enjinnya dibersihkan. Kalau kami tak buka, bagaimana kenderaan yang memerlukan pemeriksaan PUSPAKOM hendak cuci enjin?

2. Tidak semua orang duduk di rumah teres. Kebanyakkan penduduk di rumah apartment, flat dan kondo mencari pusat cuci kenderaan untuk mencuci kenderaan kerana tempat mereka tiada ruang cucian kenderaan.

3. Kereta terlalu kotor dan berdebu akan menyebabkan kerosakkan pada kenderaan. Contoh kesan minyak, kesan tar, kesan calar, kesan watermark pada cermin dan beberapa kesan sampingan lain serta terdapat sebahagian pembersihan memerlukan orang yang mahir dan peralatan yang betul.

4. Penyediaan cuci dalaman kenderaan. Kita tidak sangka bila-bila masa kejadian tidak diingini boleh berlaku seperti anak kencing dalam kereta, muntah, air tumpah, minyak tumpah dalam kenderaan dan sebagainya.

Oleh yang demikian, mereka memerlukan pusat cucian kenderaan untuk membersihkan kerana ia memerlukan peralatan yang sesuai. Bolehkah nak biarkan muntah dalam kenderaan berminggu-minggu?

5. Sebahagian orang di kampung, akan mengunakan kenderaan peribadi untuk masuk kebun. Jadi mereka perlu membersihkan kenderaan setiap hari untuk membuang sisa tanah atau lumpur di bahagian bawah kenderaan serta ianya perlu dibersihkan mengunakan tekanan air yang tinggi dan bahan kimia yang sesuai.

6. Setiap pusat cuci kenderaan ada yang bekerjasama bersama bengkel kenderaan, aksesori kenderaan, dan pusat pameran kenderaan. Kerana pihak-pihak ini akan menghantar kenderaan untuk dibuat polish,coating dan wax atau rujuk point nombor 3 dan 4. Maka, bila mana mereka beroperasi tapi pusat cuci kenderaan tidak dibenarkan beroperasi pastinya seakan tidak sempurna bukan?

7. Baik pulih dalaman kenderaan. Jika rujuk point nombor 4, ia adalah minor. Jika baik pulih major, kerusi dan karpet perlu ditanggalkan jika setiap kenderaan punya masalah serius seperti kerosakkan soundproof di bahagian cockpit yang menyebabkan air masuk daripada. bawah

Hal ini turut mengundang kepada pembiakan lipas dan serangga yang serius sehinggakan meninggalkan bau. Masalah ini pastinya perlu disegerakan bagi mengekang masalah lebih serius seperti contoh, bahagian cockpit karat disebabkan air masuk.

8. Sebahagian bahan mentah akan rosak sebab tidak digunakan. Saya yakin, ketika pusat cucian kenderaan dibenarkan beroperasi tahun lepas, ramai pengusaha sudah mengunakan bahan-bahan mentah tertentu untuk beroperasi dan bahan mentah digunakan itu perlu dihabiskan dalam tempoh waktu tertentu.

Jadi jika dibiarkan, satu kerugian yang amat sangat pada semua pengusaha. Sebab kami tak jangka bila PKP dilaksanakan semula, pusat cucian kenderaan tidak dibenarkan beroperasi. Sudahlah pendapatan tidak ada, menangung pula kerugian bahan mentah.

9. Penyediaan sanitasi kenderaan. Setiap pusat cuci kenderaan ada menyediakan sanitasi kenderaan, lebih molek jika sanitasi kenderaan dilakukan oleh pusat cuci kenderaan kerana kami akan 100% melakukan pembersihan.

Bukan sekadar sanitasi tetapi mencuci bahagian luar dan dalam. Ini membuktikan, kenderaan yang masuk ke pusat cuci kenderaan akan keluar dalam keadaan bersih.

10. SOP yang selamat. Para pelanggan dan pekerja juga akan mengikut SOP seperti scan suhu, scan MySejahtera dan penyediaan hand sanitiser. Pihak pelanggan tidak akan bersentuhan dengan pekerja pusat cuci kenderaan. Kunci kenderaan akan ditinggalkan didalam kenderaan atau diletakkan di tempat disediakan. Ruang menunggu juga akan dipatuhi dengan jarak 1 meter.

Pusat cuci kenderaan juga akan mengikut pelan dari pihak majlis masing2 seperti penyediaan longkang kecil, zon cuci dan kering, serta perangkap minyak dan pembatasan kenderaan.

Berikut merupakan 10 sebab mengapa pusat cuci kenderaan sepatutnya dibenarkan beroperasi. Kongsikan jika anda setuju atau berikan komen anda mengenai pembukaan pusat cuci kenderaan sewaktu PKP.

Ketahui juga kes yang sedang tular minggu ini melibatkan seorang pensyarah yang memakki dan mendoakan pemandu lain dijangkiti COVID-19 selepas dikatakan membuat pusingan-U secara merbahaya.

Buat Pusingan-U Secara Merbahaya, ‘Pensyarah’ Ini Maki Dan Doakan Pemandu Lain Dijangkiti COVID-19

Asyik Menari Dengan Lagu ‘Bang Jago’, Wanita Ini Tak Sengaja Rakam Rampasan Kuasa Di Myanmar


8 Aktiviti Bermanfaat Untuk Anak Di Musim Cuti Sekolah. #6 Paling Mudah Dan Percuma

Cuti sekolah hujung tahun yang panjang adakalanya boleh buat ibu bapa mati kutu kerana tidak pasti apakah aktiviti yang boleh dilakukan bersama anak-anak.

Ditambah pula jika anda adalah ibu bapa bekerjaya dan tidak lagi mempunyai cuti tahunan yang banyak bagi membolehkan anda turut bercuti panjang.

Kami ingin kongsikan dengan anda 8 aktiviti berikut yang boleh anda lakukan bersama anak-anak di sepanjang musim cuti sekolah ini.

8 aktiviti bermanfaat untuk anak anda di musim cuti sekolah :

1. Bercuti bersama keluarga – sama ada di dalam mahu pun diluar negara. Selain dapat mengeratkan hubungan kekeluargaan, ia juga dapat meninggalkan kenangan yang indah untuk anak-anak selain dari merasai suasana dan pengalaman baru. Percutian singkat hujung minggu juga boleh dirancang untuk lokasi dalam negara.

2. Memasak – inilah masanya untuk anda dan anak-anak bersama-sama bergotong royong di dapur. Kanak-kanak pasti suka jika mereka di ajak memasak makanan kegemaran mereka dan juga mencuba resipi baru. Biasanya kanak-kanak lebih teruja jika mereka di ajak bersama-sama membuat kek, pudding dan biskut.

3. Sertai kem cuti sekolah – di musim cuti sekolah banyak kem cuti sekolah dan kem tahfiz di anjurkan. Pilih saja mana yang berkenan dan kena dengan bajet anda. Selain dari mendapat pengalaman baru, anak-anak anda juga dapat berkenalan dengan kawan baru. Kem cuti sekolah juga dapat dijadikan asas untuk anak anda belajar berdikari.

4. Bermain game – ye, kedengaran agak cliché. Tapi ini zaman IT. Tak salah jika ibu bapa turut serta bermain game di internet dengan anak-anak. Ini juga dapat eratkan lagi hubungan anda sekeluarga. Jika tak pandai main, inilah masanya untuk minta anak anda ajar ;)

5. Sertai kelas kemahiran – antaranya kelas melukis (sama ada kelas melukis manual atau mungkin juga kelas photoshop / photo editing menggunakan komputer), kelas keusahawanan (mana tahu anak anda bakal jadi usahawan berjaya satu hari nanti), kelas pengucapan awam, kelas menunggang kuda dan kelas memanah.

6. Lawatan ke perpustakaan – bawa anak anda ke perpustaan. Ini juga sebenarnya satu cara untuk anda tanamkan minat membaca ke dalam diri anak-anak anda.

7. Melawat tempat yang memberi ilmu sambil berseronok – antaranya adalah Petrosains, Planetarium, Kidzania, Muzium Negara, Zoo Negara dan Muzium Negara.

8. Bercucuk tanam – aktiviti beriadah ini pasti buat anak anda seronok kerana mereka boleh bermain dengan tanah dan kotorkan tangan. Apabila pokok telah di tanam, latih mereka untuk jaga dan siram pokok setiap hari.Anak-anak pasti teruja menunggu hasil buah tangan mereka. Sebaiknya mulakan dengan tanaman yang dapat memberikan hasil dan perubahan yang agak cepat seperti menanam benih sayur-sayuran dan pokok bunga.

Sudahkah anda merancang aktiviti bermanfaat di sepanjang cuti sekolah anak anda kali ini?


Mengapa ‘The Batman’ Lebih Unik Dan Berbeza Menurut Pandangan Pelakon Dan Pengarah

The Vocket berpeluang menemuramah para pelakon The Batman iaitu Robert Pattinson, Zoe Kravitz, Paul Dano, Colin Farrell, Jeffrey Wright dan John Turturro di mana mereka berkongsikan serba sedikit apa yang boleh dijangkakan dalam filem terbaru terbitan Warner Bros ini

Selain itu, pengarah Matt Reevess turut berkongsi pengalaman beliau mengarah dan menulis cerita superhero yang diminatinya sejak kecil.

Sertai Hanum, hos anda merungkai apa yang uniknya The Batman dan jangan lepaskan peluang menonton The Batman di pawagam berdekatan anda bermula 3 Mac ini.


Mengapa Tidak Adil Netizen Menghukum Seni ‘Tarian’ Teater Terlalu Awal

Semalam telah viral satu video sekumpulan pelakon teater ‘Kembang Layarku’ di salah satu saluran televisyen tempatan yang memaparkan salah satu babak lakonan dalam teater tersebut. Video tersebut telah menjadi tular akibat gerak tari yang dipamerkan oleh pelakon dianggap sebagai bahan jenaka oleh orang ramai.

Sesetengah orang ramai yang tidak peka dengan ilmu kesenian lebih-lebih lagi dengan lakonan teater telah memberi komen negatif kepada 3 individu yang dikenali sebagai anak didik Fauziah Nawi.

Seorang pengguna Facebook, Syed Nasroon Syed Ishak yang juga merupakan seorang penggiat seni karikatur tampil memberi perkongsian mengenai pengalaman beliau dalam bidang kesenian yang terkait dengan situasi tersebut. Berikut merupakan pendapat beliau.

Hari ini telah viral satu video memaparkan 3 individu yang sedang asyik menari di dalam sebuah program bual bicara pagi ‘Selamat Pagi Malaysia’ di RTM1.

Apabila video ini tular, video ini menjadi bualan yang agak hangat sehingga menerima pelbagai respon dan kritikan telah dilemparkan oleh para netizen. Ada yang puji, tapi kebanyakannya menunjukkan rasa tidak puas hati dan mengeluarkan kata-kata berbaur negatif seperti mabuk ketuk, budak raver dan pelbagai lagi kata-kata yang kesat.

Secara jujurnya, saat pertama kali saya menonton video itu, saya pun tergelak sama. Bagi saya normal buat ‘orang baru’ seperti saya. Saya hairan. Saya terasa tertanya-tanya apa yang mereka buat ini? Adakah sengaja ‘memperbodohkan diri’ dikhalayak secara langsung? Saya tidak puas hati. Saya cuba cari daripada sumber yang lain, dan hasilnya saya jumpa video itu versi penuh.

Setelah ditonton, barulah Saya tahu. Oh, mereka sedang buat persembahan teater rupanya. Kemudian saya fikir semula, ‘Eh, apa yang mereka persembahkan itu salahkah dari sudut undang-undang seni teater?’ Saya kaku. Saya tak ada jawapan untuk itu.

Akhirnya, saya terfikir satu pengalaman aku sendiri yang mungkin aku boleh kaitkan sendiri dengan isu ini. Tentang seni karikatur. Saya pernah dengar beberapa hamba Allah ini kata, ‘Apa benda ni, muka senget benget, macam bodoh je. Tak sama pun.’ Komennya tentang seni karikatur.

Apabila wujudnya orang awam begini, saya terpaksa telan sahaja. Bukan apa, aku cuba positifkan diri, mungkin dia kata begitu kerana dia tidak faham tentang apa itu seni karikatur dan konsep karikatur itu sendiri. Mungkin dia tidak ada ilmu tentangnya, dan mungkin juga dia tidak pernah diberi pendedahan tentang apa itu karikatur.

Jadi, disini saya rasa adalah sangat tidak adil jika aku pun kutuk-kutuk mahupun memperlekehkan individu di dalam video tular itu, sebab saya tidak punya ilmu dalam bidang teater itu sendiri. Memang tidak ada. Maka saya diam sahajalah. Saya rasa saya tiada hak mahu merendahkan mereka. Saya tidak arif dalam bidang itu.

Mungkin ada di sini yang ada ilmu dalam bidang teater ini boleh tampil dan menjelaskan pada aku yang memang sifar ilmu ini, adakah apa yang mereka persembahkan itu salah dalam sudut undang-undang teater? Jika ianya tidak salah, tidak perlukah kita melabelkan mereka sebagai ‘bebal’ atau ‘bodoh’.

Bagi saya, seni itu terlalu luas dan banyak cabangnya. Persembahan teater itu sendiri ada seninya yang tersendiri. Bagi saya, hormatilah seni orang lain. Kita bukan main marah, sentap, kecil hati bila orang kutuk seni kita kan? Kalau kita mahu orang hormat seni kita, kita perlu hormat seni orang lain juga, meskipun berlainan cabang. Tidak perlu merendah-rendahkan seni orang.

Saya pun pernah buat silap satu ketika dahulu dengan cara merendahkan orang lain. Namun, semakin hari kita semakin nampak silap kita. Jangan pernah penat perbaiki diri.

Penulis mengaku pada mulanya beliau juga tercuit hati apabila pertama kali menonton video tersebut. Oleh kerana rasa ingin tahunya, beliau berusaha untuk mencari video penuh bahawa sedutan video tersebut sebenarnya adalah sebahagian daripada babak teater.

Saudara Syed Nasroon juga pernah menghadapi situasi ini apabila karya karikatur beliau dikritik oleh orang ramai yang tidak begitu peka dengan seni dan konsep karikatur itu sendiri. Beliau mengakhiri post tersebut dengan mengatakan bahawa adalah tidak adil jika kita mengkritik persembahan berkenaan tanpa memahami konsep sebenar sesuatu kesenian.


Mengapa Uncle Berkereta ‘Mata Kacang’ Ini Turun Takhta Pakai Wira Terpakai

Nota Editor: Nota motivasi ini ditulis oleh Abang Ensem, seorang pelabur hartanah yang terkenal dengan gaya beliau yang unik. Semoga nota ini membantu anda membuat pertimbangan dalam menghadapi hari-hari yang semakin mencabar ini.

1. Awal 2000, semasa bekerja di sebuah bank aku telah berkenalan dengan seorang usahawan kereta terpakai berbangsa cina.

2. Pada mulanya, hubungan kami lebih kepada ‘banker-client’. Lama-kelamaan kami menjadi semakin akrab walaupun mempunyai jarak umur yang agak jauh.

3. Ketika itu, beliau bolehlah dianggap antara pengusaha kereta terpakai yang agak berjaya mempunyai pendapatan bulanan ‘selebat’ 6 angka. Malah, beliau juga antara pemilik versi awal ‘mata kacang’ yang digilai oleh penggemar kereta mewah ketika itu.

4. Langit tidak selalunya cerah. Melangkaui tahun 2004 kelembapan ekonomi berlaku. Perniagaan beliau merosot teruk ketika itu. Beliau datang menemui aku bersama buyer si ‘mata kacang’ yang baru dan pada masa yang sama membuat pinjaman untuk ‘Wira’ secondhand sebagai ganti.

6. Mana mungkin ada yang sanggup downgrade sehingga sebegitu. Lantas, aku ajukan kegusaran dan persoalan aku itu.

7. Jawab beliau, “Gua cuma mahu jaga gua punya cashflow. Tukar kereta tak apa. Bisnes sudah ok nanti, gua angkat la yang lagi besar TAPI jangan sesekali jual lu punya rumah. Sebab, lagi lama lu simpan, lagi tinggi lu punya cashflow“.

8. Aku hanya tersenyum kerana pada ketika itu kerana aku telah pun mempunyai 3 buah rumah ber‘cashflow’kan RM350 sebulan.

BACA: Anda Tidak Akan Sangka Nasihat Ini Datang Dari Seorang Kaya Berkereta Chevrolet Camaro

BACA Lagi: Rupanya Kerana Kecewa Dengan Ferrari, Lamborghini Cipta Kereta Sendiri

LIKE dan FOLLOW Vocket di Facebook serta Instagram


Mengapa Waktu 10:09 Sering Dipaparkan Di Apple Watch Untuk Tujuan Promosi?

Pernah tak apabila anda berada di kedai jam dan waktu yang dipaparkan pada jam tersebut menunjukkan tepat jam 10:10? Bukan sahaja di kedai, malah jika anda lihat pada iklan promosi di pelbagai platform bagi jam tangan juga kebanyakannya telah ditetapkan pada waktu ini.

Untuk menjawab persoalan mengenai perkara berkenaan, jarum jam yang diletakkan pada waktu 10.10 ini sebenarnya ada kaitan dengan penampilan atau lebih tepat lagi kedudukan logo pada jam yang dipamerkan.

Pembuat-pembuat jam ini difahamkan berpendapat jarum yang diletakkan di kedudukan waktu 10.10 tadi akan memberikan ruang kepada logo jenama mereka untuk tampak lebih cantik dan lebih sesuai untuk dipamerkan kepada pelanggan.

Namun begitu, berbeza dengan pengeluar-pengeluar jam yang lain, syarikat teknologi Apple yang mengeluarkan Apple Watch telah menetapkan waktu seminit awal di paparan jam mereka untuk tujuan pengiklanan dan promosi, iaitu pada jam 10:09 dan 9:41.

Perkara ini secara tidak langsung menimbulkan persoalan dalam kalangan pengguna dan pemerhati yang tertanya-tanya apakah sebab sebenar jenama dari Amerika Syarikat itu tidak hanya mengikuti apa yang telah dilakukan pengeluar-pengeluar jam yang lain sebelum ini.

Teori paling popular seperti dilaporkan Business Insider adalah kerana ia dikatakan sinonim dengan waktu pelancaran model pertama iPhone oleh Steve Jobs pada tahun 2007.

Dalam acara berkenaan, Jobs telah melancarkan model iPhone pertama pada jam 9:41 dan sehingga kini ia masih difahamkan menjadi salah satu teori yang paling kuat mengatakan kenapa jam di Apple Watch ini ditetapkan pada waktu berkenaan.

Tidak sahaja menggunakan paparan jam 9.41 seperti yang dinyatakan tadi, namun Apple juga mengambil pendekatan berbeza berbanding sebahagian besar pengeluar jam yang lain apabila tidak menggunakan tetapan 10.10 tetapi sebaliknya mereka memilih 10.09.

Untuk jawapan kepada mengapa mereka memilih 10.09 ini pula, ia dipercayai berlaku kerana Apple difahamkan menginginkan kelainan seperti yang dicadangkan oleh Dave Mark di portal The Loop.

“Saya rasa perkara ini mempunyai kaitan dengan simetri iaitu mengenai perincian dan bukan mengenai jenama Apple berkembang lebih awal dari jenama yang lain.

“Jika jarum menunjukkan jam 10:10, maka jarum panjang akan menghalang 1/6 antara 10 dan 11 pada permukaan jam.

“Sekiranya jarum pendek berkedudukan tepat pada jam 2, jarum panjang dan pendek tidak akan kelihatan seimbang. Jika terletak pada 10:09 maka kedudukannya adalah lebih simetri.

“Perkara tersebut lebih kedengaran seperti logik Apple bagi saya,” kata beliau.

Menguatkan lagi teori yang mengatakan Apple menginginkan sesuatu yang berbeza daripada jam berjenama yang lain adalah pandangan daripada portal Business Insider yang terdahulu menjelaskan pemilihan waktu 9.41.

Menurut laporan daripada portal berkenaan, pemilihan 10.09 berbanding 10.10 itu melambangkan hasrat dan kenyataan daripada Apple yang ingin berada di hadapan berbanding dengan pengeluar-pengeluar jam lain.

Pemilihan waktu ini juga adalah unik kepada Apple sepertimana pemilihan unik tersendiri yang dimiliki pengeluar-pengeluar jam berjenama dunia seperti Rolex, TAG Heuer, TIMEX dan Bell & Ross.

Sebagai contoh, Rolex mengekalkan keunikan paparan jam mereka untuk dipromosikan dengan waktu 10:10:31, TAG Heuer dengan 10:10:37 dan Apple pula kekal unik dengan 10:09:00 atau 10:09:30.

Secara mudahnya, pemilihan waktu yang awal seminit ini secara tidak langsung menunjukkan mereka berada selangkah di hadapan berbanding jenama-jenama lain selain mengekalkan keunikan mereka yang tersendiri.

Walaupun tiada kenyataan rasmi dan konkrit mengenai pemilihan waktu oleh Apple ini namun diharapkan dengan penjelasan dan maklumat-maklumat yang telah dibekalkan ini akan dapat menjawab sedikit sebanyak persoalan di sebalik pemilihan waktu jam yang sedikit berbeza daripada jenama-jenama lain.

Tahukah anda  Apple baru-baru ini juga dilaporkan akan membekalkan bateri yang lebih kecil pada model mereka yang akan datang iaitu iPhone 13? Baca lebih lanjut mengenainya di pautan di bawah.

Apple Dijangka Guna Bateri Yang Lebih Kecil Pada iPhone 13

Pengguna Kecewa Hadapi Masalah ‘Paint Chipping’ Pada iPhone 12

Malaysia Antara Negara Termurah Untuk Dapatkan Apple iPhone 12


Cara Mengawal Gula Dalam Badan Untuk Pesakit Diabetes Yang Boleh Diamalkan Semua

Karbohidrat atau kanji merupakan sumber tenaga utama dalam badan. Tanpa kanji, kita akan cepat penat kerana kurang tenaga.

Orang yang menghidap diabetes sepatutnya tidak terlalu takut dengan kanji jika mereka tahu berapa banyak boleh ambil dalam sehari.

Pertukaran Karbohidrat ni adalah jumlah makanan yang mewakili 15g karbohidrat.

Contoh 1 pertukaran (exchange) karbohidrat adalah seperti di bawah:

Nasi/ mihun/ kueyteow = 1/2 cawan kecil
Idli = 1 pc
Roti putih/ wholegrain/ wholemeal = 1 pc
Oat mentah = 3 sudu makan
Biskut cream cracker = 3 keping
Potato = 1 pc (~ 45g)
Susu tepung = 4 sudu

Epal/ oren/ pear/ kiwi/ belimbing = 1 pc sederhana
Pisang = 1 pc kecil
Duku/ langsat/ anggur = 8 pc
Durian = 2 ulas

Semua jumlah makanan di atas mewakili 1 Pertukaran (Exchange).

Kalau kalori requirement 1500kcal sehari ambil dalam 12 exchange.
Kalau kalori requirement 1800 kcal sehari ambil dalam 15 exchange.

Bahagikan Exchange tu LEBIH KURANG SAMA BANYAK PADA SETIAP WAKTU MAKAN.

2 exchange (BF)
2 exchange (Morning tea)
3 exchange (Lunch)
2 exchange ( Afternoon Tea)
3 exchange (Dinner)

Pembahagian exchange karbohidrat yang baik akan menentukan kawalan gula dalam darah yang bagus.

1. Pilih karbohidrat kompleks yang tinggi serat (basmati, wholegrain bread, oats dll).

2. Makan lengkap karbohidrat, protein dan sedikit fat untuk hidangan utama (makan pagi, tengahari dan malam).

3. Tingkatkan sayur-sayuran hijau (4 hidangan sehari).

Itu sahaja dulu. Ada info tambahan nanti saya cerita lagi.

Jaga MEAL TIMING dan JAGA PORTION KARBOHIDRAT.

Share untuk kawan-kawan yang ada diabetes.


Mengecas Telefon Pintar Kini Semakin Mudah Dengan Model Huawei Terbaru

Sekarang ni kalau sebut sahaja pasal telefon bimbit dan segala aksesorinya, memang ramai sedia maklum teknologi memang bergerak dengan pantas. Kalau lambat sikit sahaja, pasti ketinggalan. Walaubagaimanapun, teknologi ni penting sebenarnya. Sibuk macam mana pun kita, sekurangnya pastikan kita ikut perkembangan semasa ya!

Sebab tu kali ni kami ingin kongsikan dengan anda tentang kejutan terbaharu daripada Huawei. Pastinya hari ni anda sudah terkejut dengan kemunculan Huawei P30 Series secara rasmi di Malaysia, sekarang kejutan lain pulak. Tahun 2019 ini boleh kami katakan tahun Huawei mendominasi sebab segala keluaran terbaru daripada jenama Huawei ni luar biasa weh!

Sebelum ini, Huawei hadir dengan telefon pintar Huawei P30 dan P30 Pro yang mempunyai salah satu perbezaan yang agak ketara iaitu pengecasan tanpa wayar. Buat anda yang belum tahu, Huawei P30 Pro mempunyai keupayaan untuk mengecas tanpa menggunakan wayar, manakala Huawei P30 pula tidak memiliki ciri tersebut. Tak best lah kan?

Jadi, kali ini mereka nampaknya cuba merapatkan jurang antara kedua telefon pintar ini dengan memperkenalkan satu alternatif hampir serupa iaitu dengan meletakkan ciri tersebut pada peranti Huawei P30 jugak. Dalam erti kata lain, Huawei dah keluarkan satu sarung telefon khas yang istimewa untuk Huawei P30! Awesome bukan?

Paling menarik, smartphone case ni membolehkan telefon pintar dicas menggunakan dermaga pengecas secara terus. Dalam erti kata lain, anda sebagai pengguna tak perlu lagi susah-susah menyambungkan kabel pada sambungan port. Letak sahaja terus siap!

Salah satu sebab kami sangat suka dengan jenama Huawei ini kerana produk Huawei sentiasa mengutamakan ciri keselamatan dalam rekaan mereka. Bagi sarung telefon pengecas tanpa wayar ini, Huawei memastikan proses pengisian semula tanpa wayar lebih cepat dan selamat dengan sijil keselamatan TÜV Rheinland dan pensijilan QI.

Selain kelebihan boleh mengecas telefon tanpa wayar, kami tertarik juga dengan rekaan sarung telefon ini yang memang cun. Ia menampilkan design rongga-rongga kecil di seluruh bahagian sarung telefon tersebut. Reka bentuk sarung berlubang ini membuatkan tekstur sarung telefon tidak licin untuk cengkaman yang lebih baik.

Sarung yang dinamakan Wireless Charging Case ini didatangkan dengan dua pilihan warna, oren dan hijau tau. Warna nampak eksklusif dan kena dengan kecanggihan teknologinya. Kalau anda perasan juga ada logo petir atau macam kilat kecil dekat tengah-tengah sarung untuk higlight ciri menarik sarung telefon ini.

Pada bahagian bawah pula, ada magnet untuk memudahkan anda meletakkan telefon bimbit dengan lebih selamat dan mudah di dok kereta. Paling penting anda kena tahu, sarung telefon serba canggih ini menyokong pengecasan tanpa wayar Qi dengan kuasa mengecas mencapai 10W dan ini bermakna ia sedikit rendah berbanding Huawei P30 Pro yang menyokong teknologi 15W.

Walaubagaimanapun, buat masa ini harga dan stok yang tersedia untuk Huawei P30 Wireless Charging Case ni belum diumumkan sepenuhnya. Sama-sama kita nantikan kemunculannya.


Mengelupas Tidak Sampai Sebulan, Atlet China Kongsi Kualiti Pingat Olimpik 2020

Belum sempat sebulan Sukan Olimpik Tokyo 2020 melabuhkan tirai, nampaknya isu mengenai kualiti pingat sudah mulai kedengaran. Isu ini mulai dibangkitkan oleh seorang atlet China yang memenangi pingat emas pada sukan penuh berprestij tersebut.

Menerusi perkongsian Zhu Xueying selaku gimnas dari China, beliau dilihat berkongsi beberapa gambar yang menunjukkan kualiti pingat emas yang dimenangi di mana saduran emas pada pingat tersebut sudah mulai terhakis.

Isu ini nyata mendapat perhatian Jawatankuasa Olimpik Tokyo yang memaklumkan pingat tersebut mungkin mengalami kecacatan pada bahagian pelindung. Malah, pihak mereka juga turut mendakwa sekiranya lapisan tersebut ditanggalkan, kualiti pingat masih lagi tidak terjejas.

Isu yang tular ini walau bagaimanapun terpaksa dijelaskan Zhu Xueying di mana beliau mengakui tidak berniat memalukan pihak pengajur sebaliknya sekadar mahu bertanya sekiranya terdapat atlet lain yang turut mengalami masalah yang sama.

On the evening of August 23rd, Olympic champion Zhu Xueying sent a message to Weibo, saying that her Olympic gold medal had lost a layer of skin, and the upper left had mottled visible to the naked eye. pic.twitter.com/gDPBga7rkt

— Cherry_Chen (@11240Cherry) August 24, 2021

Beliau yang pada mulanya berpendapat hanya terdapat sebuah kotoran kecil, mulai menggaru pingat tersebut dengan kukunya sehingga mendapati pingat beliau akhirnya mengelupas. Difahamkan isu ini bukan sahaja berlaku kepada Zhu Xueying, malah perenang Wang Shun dari China juga turut mengalami masalah yang sama.

Insiden yang berlaku nyata mengejutkan ramai kerana berpendapat Jepun sememangnya arif dalam menghasilkan barangan yang penuh berkualiti namun perkara sebaliknya berlaku pada atlet China ini.

Sehubungan dengan isu yang berlaku, para netizen China berpendapat pihak bertanggungjawab di Jepun perlu menawarkan pingat emas baharu buat atlet ini. Tidak kurang juga berpendapat pingat daripada emas tulen antara yang diperlukan bagi menggantikan pingat Zhu Xueying yang mengalami masalah mengelupas.

Tular pada awal bulan lalu apabila warga Israel ini dengan bangganya memerli kedudukan Malaysia dalam Sukan Olimpik 2020 serta membandingkannya dengan Israel.

‘Where Is Malaysia?’- Warga Israel Ini ‘Perli’ Kedudukan Malaysia Dalam Sukan Olimpik 2020


Mengembara 3000 KM Di China Dan Selfie Setiap Hari, Lelaki Ini Terkejut Dengan Perubahan Wajahnya

Christoph Rehage memulakan pengembarannya pada tahun 2007 sejauh 3000km di China dan ambil keputusan untuk merakam wajahnya setiap hari dengan berselfie.

Akhirnya, beliau turut hampir tak kenal dengan wajah sendiri.


Mengembara Ke Jajahan Kerajaan Terkecil Di Dunia, Ini Yang Bakal Anda Temui Di Sana

Anda yang suka travel ke tempat-tempat unik dan jarang dikunjungi patut masukan Pulau Tavolara ke dalam senarai wajib dilawati. Sebabnya? Ia diperitah oleh kerjaan terkecil di dunia.

Pulau Tavolara terletak berhampiran Pantai Sardinia, Itali. Ia merupakan sebuah pulau terasing. Untuk sampai ke sini, anda perlu menyeberangi laut serta mendaki gunung setinggi lima kilometer. Apa yang membuatkan saya tertarik, keluasan Pulau Tavolara hanyalah lima kilometer persegi dengan jumlah penduduk yang hanya 11 orang sahaja.

Pada asalnya, pulau kecil ini dihuni oleh keluarga Giuseppe Bertoleoni pada tahun 1807 bersama dua isteri dan anak-anaknya. Ketika itu tujuan beliau menjadi penghuni di sini adalah kerana mahu lari dari kos kehidupan yang tinggi setelah berpoligami (beristeri dua). Sejak itu, keseluruhan keturunannya tinggal di sini selama 200 tahun.

Ketika tahun 1836, Giuseppe Bertoleni mengisytihar dirinya sebagai Raja di Tavolara, namun pangkat buatan tersebut tidak kekal lama setelah wilyah ini menjadi hak milik Itali pada tahun 1934. Kemudian, pada tahun 1962 NATO mendirikan tembok di bahagian timur pulau sampaikan warganya dilarang dari memasuki separuh daripada kawasan pulau tersebut.

Sekarang ini, keturunan Bertoleni hanya memiliki 50 hektar pulau sahaja. Meskipun begitu, mereka tetap berkeras untuk mendapatkan pengakuan secara rasmi sebagai kerjaan terkecil di dunia dan masih berperang dan mempertahankan pulau tersebut.

Tavolara dipimpin oleh Antonio Berteleoni, atau juga dipanggil Tonino yang juga merangkap sebagai nelayan dan satu-satunya pemilik restoran di sana. Jika secara rasmi beliau memang benar seorang raja, beliau mungkin satu-satunya raja paling bersederhana yang boleh anda temui.


Mengembara Ke Sri Lanka, Lelaki Ini Jatuh Cinta Dengan Negara Mundur Ini

Nota Editor : Kisah ini asalnya telah dikongsikan oleh Azul Ronda Amsterdam yang kini menetap di Amsterdam. Kami kongsikan semula di sini untuk rujukan terutama bagi mereka yang suka mengembara ke negara yang agak kurang dikunjungi oleh pelancong, tetapi hakikatnya mempunyai kisah dan pemandangan yang menarik.

Aku tertarik nak backpack ke Sri Lanka lepas terbaca artikel bagaimana Selatan Sri Lanka terjejas teruk oleh ombak tsunami pada tahun 2004. Dan bagaimana landasan keretapi di sana rosak teruk akibat pukulan ombak itu.

So we started our trip dari Colombo, Sri Lanka’s capital, turun south ke Galle, 3 jam naik train and went up to Nuwara Eliya, highland town of central Sri Lanka for 12 hours car ride.

The people are extra friendly and Colombo city is suprisingly clean. Tapi agak hectic with tuk-tuk, traffic and honks!

Di Galle kami bermalam selama 3 malam di sebuah homestay milik tukang emas.

In wonderful 500 years old fort of Galle. Very charming fort town by the sea and effected really bad by the tsunami.

Galle Fort school kids on field trip at the fort

Coastal train dari Colombo ke Galle, 3 hours stuffy, crowded and sweaty trip but worth every penny.

This is one awesome 8 hours train ride dari Nuwara Eliya ke Colombo. Landasan celah-celah gunung with alot of bridges and tunnels. Tak payah pegi Swiss nak rasa naik train celah-celah gunung. Sri Lanka lagi cantik dan old school and the most important thing, MURAH!

Sri Lanka one underrated country. We were amazed on how beautiful the country is especially pantai-pantai di selatan pulau yang crystal clear dan tanah tingginya yang terletak di bahagian tengah Sri Lanka.

Generally Colombo agak sesak dengan manusia dan trafik agak kecoh terutama kalau tinggal di downtown hostel. Kami tinggal 2 malam di Galle Road hotel bajet yang terletak di sebelah main road Colombo. Jalan raya sentiasa sesak dengan lori, bas, tuk-tuk, teksi dan what I can say the way they drive? Its suicidal. Rimas dengan bunyi enjin kenderaan dan hon kami tak sabar untuk keluar dari bandar ASAP.

Selepas randomly bukak map, we decided to head South, that is Bandar Galle di hujung selatan Pulau Ceylon. It took hours of stuffy train all the way Sri Lanka Coastal area. The seaside? Cantik and the most important think, still bersih dan belum dinodai oleh kemajuan dan industri pelancongan that proven ruined most of the beautiful places in this world.

Kami tinggal di dalam Fort Galle, sebuah kubu lama yang terletak di dalamnya pusat pemerintahan penjajahan Belanda back in 1500++ masihi. Cantik bhai bandar ni. Old school and look very colonialist.

Di sekitar Galle, terapat banyak pekan-pekan kecik tepi pantai yang cantik dan belum tercemar seperti Weligama, Tanggalle etc. We explored those towns with rental scooter.

Sri Lanka is well worth country to visit. With low cost of living, clean, easy halal food access, kind people, untouched nature and variety of attractions.

Salah satu pantai berhampiran Galle. Pantai Unawatuna

Galle Fort semasa fajar. Very tranquil. Terserempak pakcik jual kuih dengan basikal semasa strolling around selepas subuh. And we bought all type of kuihs!

Tuk Tuk Colombo. They are the king of Colombo Road. Licik, pantas, berani mati dan jangan mudah terpedaya dengan kadar tambang. Tanya dulu tambang sebelum naik kalau tak nak kena pow.

Red roofs of Galle Fort. I took this picture from the roof of our homestay early in the morning. Galle’s building built back in 16th Century. Sebelum Portugis serang Melaka lagi. Can you imagine how old the buildings are?

Pemancing Galah (Tilt) di Teluk Weligama. 40 mins perjalanan dari Galle. This is traditional way of Sri Lanka where they will sit on that tilt dari pagi hingga tengahari to catch small fishes. I asked one of the fisherman, apasal tak guna jaring je instead of bruising your butt sitting for hours on that kayu. The question I wasnt expecting any specific answer anyway.

Also one of the beach nearby Galle. Sorry tak ingat nama tapi tak ramai pelancong. That was the best part.

The day we arrived Galle from Colombo. Cool train station though.

Believe it or not the ticket fare 3 hours ++ ride dari Colombo ke Galle untuk 2nd class cost us only RM3.40 per trip

Selepas 3 hari di Galle Fort, we decided heading up to the highlands ke Nuwara Eliya. Initial plan nak naik bas je. But thinking of the nasty drivers and how rough the roads are, we decided to naik kereta sewa. Introduced by our homestay landlord, we paid RM160 / per car for 12 hours trip to Nuwara Eliya. Dari coastal south of Sri Lanka, naik ke tanah tinggi mistikal Ceylon.

All the way up, kami lalu coastal cities and only after 4 hours driving via Hambantota we started to hike up to 2000m++ highlands. The view and skylines started to get different. No more beaches, palm trees and hot sun. We passed by quite a number of small towns between the mountains such as Wellaweya, Bandarawela, Haputale & Elia

We arrived Nuwara Eliya almost dark and welcomed by thick mist from the mountain. Nuwara Eliya famous for its tea plantation and beautiful town between the mountains.

We spent 2 nights and managed to roam around the town. Cuaca dia lebih kurang mcm Cameron Highland back in 80s when the global warming was just the hoax back then.

Baca: 18 Tips Menulis Dan Terbitkan Buku Travelog Dari 2 Penulis Bestseller

Highlands Train dari Nuwara Eliya ke Colombo. Lalu celah-celah gunung & ladang teh.

Pasar Tamu Nuwara Eliya. bermacam2 jenis tanaman dan buah-buahan hutan. Its so cold in Nuwara Eliya, it was 14deg C that day.

Nanu Oya , 30 mins ride on cab – On the way to Nanu Oya Train Station dari Nuwara Eliya. The road was under construction.

Antara kampung dan empangan di pergunungan Sri Lanka.

Coastal Fishing. It needs the whole kampung to help pulling the net. Good tradition – Galle

Ella Waterfall. We dropped by at this waterfall one the way to Nuwara Eliya. Tremendous view.

Misty Nuwara Eliya : The hotel owner claimed his hotel is the highest (altitude) hotel in Sri Lanka. And Im agreed sebab hotel dia paling tinggi di Nuwara Eliya secara pandangan kasar.

Pemandangan dari balkoni bilik Hotel of Nuwara Eliya.

Galle : This family off to kenduri kawin and they looked pretty with the dresses

The 3rd day we off to Colombo on 8 hours ride highlands train dari Nanu Oya station. And the view from this train was one of the best view we ve had. Ever. With tunnels, mountains, bridges, tea plantation, paddy field and alot of kampung all the way. We paid only RM12 for this trip per head. We were spoilt by the charm of Ceylon and the people I must say. Beautiful country and kind ppl blend well.

Overall Sri Lanka is one safe country. Yeah, they had confrantation between the Gov and LTTE, but that was their pass. Today Sri Lanka open their country to the world and it is worth visit if you need something different than Krabi and for a nature & culture lover like us, we are going back to Sri Lanka. Soon.

Baca lagi: 11 Tip Mendapatkan Harga Murah Untuk Tambang Kapal Terbang

LIKE dan FOLLOW Vocket di Facebook serta Instagram


8 Barang Wajib Dibawa Ketika Melancong. #2 Paling Penting

Sejak akhir-akhir ini semakin ramai rakyat negara ini yang gemar melancong sama ada di dalam atau di luar negara.

Oleh kerana cuti sekolah bakal tiba tidak lama lagi, pasti ramai yang sedang merancang untuk bercuti lagi.

Kami ingin kongsikan 8 barang wajib dibawa ketika melancong yang di petik dari Majalah Libur :

Tidak perlu bawa banyak barang. Paling penting ketika melancong adalah kualiti masa yang anda habiskan di destinasi idaman. Barang yang banyak tidak menjamin percutian yang menyeronokkan. Bawa yang penting sahaja. Mudah untuk perjalanan anda, lagipun pulang nanti kan banyak cenderahati yang mahu anda beli untuk semua orang?

Entri kali ini adalah ‘checklist’ barang wajib ada ketika melancong.

Sangat penting terutamanya untuk anda mengecas bateri telefon bimbit anda. Lebih besar kapasiti powerbank anda, ia lebih bagus. Anda tidak perlu risau bateri habis dan terlepas peluang untuk bergambar di tempat-tempat menarik ketika melancong. Bagusnya powerbank ini adalah kerana saiznya yang kecil dan tidak berat.

Tidak sah sesuatu percutian jika tiada gambar kenangan. Elok bawa kamera jika mahukan gambar yang lebih berkualiti. Ia adalah satu pilihan, jika telefon bimbit anda mempunyai perisian foto yang sudah cukup baik, maka kamera digital tidak diperlukan lagi. Tapi tak rugi bawa kamera sekali.

Kalau anda mahu melancong pada musim sejuk atau di tempat yang mempunyai suhu dingin, maka Long John adalah satu kemestian. Ia dipakai dalam bahagian baju untuk memerangkap haba. Ia lebih mudah daripada anda membawa baju sejuk atau kot tebal (kecuali jika tempat yang anda pergi betul-betul sejuk). Materialnya adalah cotton dan acrylic.

Sangat penting jika anda seorang yang suka makan dan memudahkan jika anda melancong di negara yang sukar mendapatkan makanan halal (bagi Muslim). Dengan alat ini, anda boleh masak nasi dan mi segera, merebus, buat sup serta memasak lauk-lauk ringkas. Paling penting, dapatlah jimatkan wang belanja untuk makan.

Tak perlulah bawa sekotak besar. Bawa yang asas sahaja. Pastikan terdapat plaster, minyak angin, dan ubat-ubatan asas seperti untuk demam, cirit-birit dan sebagainya. Bawa juga penyembur untuk mengatasi masalah kaki terseliuh.

Walaupun nampak remeh tetapi sebenarnya ia penting juga kerana tisu basah memudahkan urusan anda ke tandas atau untuk membersihkan muka. Bahkan untuk mengelap permukaan-permukaan kotor, tisu basah sangat membantu terutamanya jika anda mempunyai anak kecil.

Bukan semua plug sama seperti di Malaysia. Jadi, jika melancong ke luar negara adapter sangat diperlukan untuk memudahkan anda menggunakan plug.

Bawa yang mana perlu sahaja seperti berus gigi dan ubat gigi serta pembersih muka. Sabun mandi dan syampu biasanya sudah disediakan pihak hotel. Jadi, buat apa nak bawa macam-macam?


Mengenali 4 Temperament Manusia Dan Bagaimana Memahaminya Boleh Membantu Kita

Nota Editor: Penulisan ini ditulis oleh Tuan Syamsul Adlan Mahrim, seorang ‘Strategic Consult Coordinator’. Ilmu ini berguna untuk memahami manusia dengan cepat dan pantas. Ikuti penulisan ini di bawah.

Sebelum ini saya tulis berkenaan 4 perangai manusia. Masih ingat lagi satu ketika dahulu saya dijemput oleh kaunselor Universiti Malaya untuk berkongsi tentang 4 Temperament ini dihadapan pelajar-pelajar kaunseling. Saya juga pernah berkongsi tentang 4 Temperament ini dalam satu kursus pegawai unit khas Bank Negara di Agrotech, Ulu Langat.

Temperament adalah perangai, behaviour, atau sikap semulajadi manusia.

Apakah istimewanya ilmu 4 Temperament ini?

2. Kita akan lebih mudah mengenali seseorang sepintas lalu walaupun tidak pernah berjumpa dan tidak pernah bercakap dengan mereka.

3. Kita sudah bersedia dengan sikap mereka yang positif atau yang negatif; dengan ini, kita terima mereka seadanya.

4. Jika dalam bidang jualan (sales), kita tahu pintu-pintu buying decision mereka.

5. Jika dalam bidang kepimpinan, kita boleh jangka gaya kepimpinan yang akan mereka bawa; justeru itu, kita boleh letakkan ruang yang sesuai untuk mereka.

6. Jika dalam bidang perubatan, kita boleh tahu organ-organ kritikal mereka yang cenderung sakit; dengan ini pencegahan awal boleh dilakukan.

7. Jika dalam bidang strategi, kita boleh tahu gaya strategi mereka.

8. Daripada gaya mereka bercakap, bertindak, berfikir, gaya hidup (lifestyle) dan tingkah laku yang ditunjukkan kita boleh tahu apakah temperament mereka.

Sekilas ikan di air, sudah kutahu jantan betina. Sekilas kau tunjukkan wajah di profil Facebook, sudah ku tahu apa temperamentnya.

Tahap pertama dalam 4 temperament ialah apa yang disebutkan sebagai tahap Rohani.

*Di sini saya hanya lebih ceritakan daripada sudut positif sahaja berbanding sudut negatif.

Orang rohani adalah orang yang suka ikut peraturan. Mereka biasanya takut langgar undang-undang. Kalau mereka mahu lakukan sesuatu yang melanggar undang-undang, mereka akan mudah rasa bersalah.

Jiwa mereka halus dan sensitif. Mereka peka pada sekeliling dan mudah menyesuaikan diri. Mereka suka berkongsi tentang pandangan dan idea mereka pada orang lain.

Mereka ini juga pada asasnya ialah jenis orang yang lurus, jujur dan amanah. Mereka ini juga orang yang lurus bendul kadang-kadang.

Mereka mementingkan adab dan tatasusila dalam berbicara. Mereka sukakan seni. Gaya mereka berfikir lebih kepada visionaries, abstrak dan spekulatif. Ini gaya berfikir otak kanan.

Gaya kepimpinan mereka tegas. Mereka bersifat ersatif dalam berpendapat dalam masa yang sama boleh terima pandangan orang lain.

Cara mudah mengenali mereka sekali imbas ialah pada rahang yang bersegi dan tulang yang panjang-panjang (lihat gambar).

Mereka mudah naik angin tak tentu fasal dan mudah pula reda anginnya. Mereka mudah bad mood secara tiba-tiba dan boleh reda tidak lama kemudian.

Mereka tidak tetap pendirian dan mudah dipengaruhi jika kena gayanya.

Mereka bersifat empati tetapi tidak semestinya bersimpati.

Fizikal mereka sangat lemah. Daya tahan tubuh juga lemah. Mereka mudah dihinggapi penyakit berjangkit. Mudah demam dan mudah pula sembuh.

Mereka mudah goyah dalam membuat keputusan, jadi mereka perlukan penyokong yang ikhlas di sisi mereka.

Tubuh badan fizikal mereka tidak stabil. Kadang-kadang berdiri pun tidak betul, seolah-olah senget sebelah.

Pemikiran mereka lebih berbentuk intuitive.

Jika bercakap dengan mereka, berterus teranglah. Mereka tidak faham bahasa berlapik-lapik.

Mereka mudah teruja pada sesuatu perkara yang menyeronokkan.

Organ kritikal mereka ialah di bahagian kepala, leher hingga ke bahu.

Mereka adalah seorang perancang yang baik.

Mereka adalah people person dan mudah bersosial. Mereka juga agak persuasif dalam komunikasi.

Antara figura terkenal dengan temperament ini ialah Angelina Jolie, Faizal Hussein, Steve Jobs, Tan Sri Syed Mokhtar Al Bukhari, Maksim dan Yanni.

Emosi adalah tahap kedua dalam 4 temperament.

Orang yang berciri emosi ialah yang paling bijak dan romantik jika dibandingkan dengan temperament yang lain.

Mereka ini mudah tersentuh jiwanya dan juga sensitif. Mereka juga mudah bersimpati pada orang lain.

Mereka juga sangat penyabar. Dalam berkata-kata, mereka suka cakap berlapik. Jika mereka suka atau benci pada seseorang, adakalanya mereka sukar untuk berkata secara terus terang sebaliknya mereka meluahkan perasaan mereka secara indirect.

Ini membuatkan mereka bengkek jika orang lain tak faham akan apa yang mereka cuba sampaikan. Jika mereka marah atau takut, mereka boleh kawal perasaan itu dalam dada mereka. Tapi awas kalau mereka meletup.

Jika lelaki, mereka bersifat kebapaan. Jika wanita, mereka bersifat keibuan. Gaya berfikir mereka adalah kebanyakannya dalam domain emosi.

Mereka adalah golongan yang sangat pemurah dan kembang tangan. Mereka pandai cari wang dan memang rezeki mereka mudah; sesuai dengan sifat kemurahan mereka.

Pemikiran mereka dinamik. Kalau anda mati kutu dan buntu, mintalah pandangan mereka. Ada saja cara-cara dan idea jalan penyelesaiannya.

Cara pembelajaran mereka lebih kepada sintesis segala ilmu yang telah mereka pelajari. Mereka memudahkan apa-apa yang sukar, complicated. Mereka menguraikan apa yang berselirat. Mereka ringkaskan apa yang detail. Hakikatnya mereka tak suka pada detail.

Mereka sukakan keindahan alam. Mereka pandai menghiburkan diri sendiri jika mereka bosan.

Daripada segi kepimpinan, mereka yang paling lemah. Sukar nak menegur orang sebab tak sampai hati.

Pernah satu ketika waktu kem motivasi pelajar sekolah, seorang pengetua sekolah (ciri emosi) bertanya, “Macamana saya nak berikan arahan dan teguran pada cikgu sekolah?”

Saya menjawab, “Puan mungkin sukar untuk melakukan secara terus, tapi puan mempunyai kemahiran dan kreativiti mencapai apa yang puan mahu secara indirect. Gunakanlah kemahiran itu.” Beliau tersenyum.

Mereka ini memang amat bijak orangnya. Mereka mampu menjadi perancang di sebalik tabir atau think tank. Mereka mampu jadi pencatur pada satu-satu peristiwa yang berlaku.

Mereka sangat setia dalam hubungan sesama insan. Jika tuan puan mempunyai rakan seperti ini, jangan sia-siakan mereka.

Mereka sukakan kehidupan yang berorientasikan kekeluargaan.

Mereka sanggup berkorban demi kepentingan orang lain.

Salah satu ciri-ciri tipikal orang emosi ialah gaya mereka yang spontan berfikir. Idea spontan tanpa perancangan. Dalam kebanyakan kes mereka tak begitu gemar dengan perancangan. Biarlah idea itu datang spontan dan mereka lakukan terus.

Organ tubuh mereka yang kritikal ialah di bahagian dada dan jantung. Jangan biarkan mereka ketawa berlebihan kerana mereka boleh sesak nafas.

Mereka mampu pendam perasaan dan sembunyikan perasaan sebenar daripada diketahui oleh orang lain. Mereka juga adalah ‘pelakon’ yang baik.

Jika mereka takut, mereka boleh kawal perasaan takut itu daripada wajah namun dalam hati, Allah saja yang tahu.

Ciri-cir ketara fizikal mereka yang memiliki temperament emosi ialah muka yang bulat dan dada yang bidang (lihat gambar).

Antara figura yang mempunyai ciri-cir ini ialah Oprah Winfrey, Allahyarhamah Dato Sharifah Aini, Allahyarham Tan Sri P Ramlee, Ustazah Nor Bahyah dan Steve Wozniak (co-founder Apple Inc).

Tahap ketiga ialah Mental. Ini adalah golongan ahli fikir. Gaya berfikir mereka dalam bentuk analitikal dan kritikal.

Istilah lain bagi Mental ialah Compliance. Apabila mereka dapat satu-satu maklumat, mereka tidak terus terima sebaliknya mereka akan menilai semula dan cuba comply dengan info-info dan fakta-fakta yang berkaitan.

Mereka akan fikirkan logik dan rasional sesuatu maklumat. Orang mental memang kuat berfikir. Secara amnya, mereka tak mudah terima sentimen.

Mereka memang golongan intelek. By default, mereka adalah seorang yang ragu-ragu dan was-was terhadap satu-satu info. Oleh kerana bentuk pemikiran mereka lebih kepada analisa dan kritis, mereka lambat membuat satu-satu keputusan.

Adakalanya melampau-lampau mereka berfikir sehingga sampai ke satu tahap, mereka sendiri yang keliru tentang apa yang difikirkan.

Golongan mental juga adalah think tank yang baik. Jika mereka tak berpuas hati dalam memikirkan satu-satu masalah, mereka akan terbawa-bawa hingga ke tempat tidur. Maka, terkebil-kebil biji mata itu hingga sukar nyenyak tidurnya.

Organ kritikal mereka ini ialah di bahagian sistem penghadaman termasuk colon, perut, hati dan pankreas. Cara mudah untuk mengenali mereka ialah apabila kita bersama, mereka suka memberikan komen tanpa diminta.

Contohnya, ketika kita bersama menaiki kereka di lebuh raya, mereka suka mengomel, “Ish.. kenapalah lampu jalan ni diletakkan macam ni,”. Ketika menonton TV, “…apalah punya drama. Tak logik langsung! Ada ke patut.”

Jika mereka bahasakan orang lain, kata-kata yang keluar daripada mulutnya perghh..!!! Menusuk-nusuk dikalbuku, sakitnya tu di sini.

Daripada segi fisiologi, cara mengenali mereka ialah matanya yang bundar, adakalanya gigi di bahagian hadapannya (rahang atas) terkehadapan sedikit dan punggungnya yang ….. (sambung sendiri).

Jika tuan puan ingin menjual sesuatu kepada mereka, tunjukkan fakta yang berkaitan selain daripada manfaat produk dan servis anda. Mereka tertarik kepada fakta maka fakta adalah pintu masuk ke minda bawah sedar mereka sebelum membuat keputusan membeli.

Tak perlu berbahas dengan mereka. Jika dah terjebak dan mereka tak mahu kalah, jawablah dengan soalan. Soalan-soalan yang betul akan membuatkan mereka berhenti bercakap dan memikirkan tentang jawapannya.

Jika anda mempunyai satu-satu idea yang baik, tanyakan kepada mereka untuk dianalisa dan dikritik. Berhati-hati dengan kritikan mereka supaya tidak membunuh idea anda itu. Ambil kritikan yang membina sahaja.

Contoh figura yang memiliki karakter ini ialah Ziana Zain, Roslan Aziz, Nicolas Cage dan Ustaz Azhar Idrus.

Nama lain bagi temperament ini ialah Dominance.

Ini adalah personaliti yang mantap. Keputusan mereka adalah tegas dan sukar diganggu gugat. Pendirian mereka teguh dan tetap.

Mereka adalah pemimpin yang baik dan berkarisma. Pandangan mereka tajam kerana mereka teliti dan terperinci apabila memahami sesuatu isu.

Karakter mereka ekstrim dan mudah untuk dikenali. Jika mereka kata bahawa mereka berani, bermakna mereka memang benar-benar berani. Jika mereka takut, bermakna mereka benar-benar takut.

Saya masih ingat sewaktu menghadiri program motivasi dalam aktiviti night walk. Saya lihat seorang pelatih wanita (temperament fizikal). Ketika aktiviti masuk ke hutan, keadaan ketakutannya masyaAllah, wajah pucat, sambil berjalan berpegangan erat rakan pelatih.

Ketakutan ini bukan dibuat-buat tetapi memang benar. Dalam masa yang sama, ada pelatih yang mempunyai temperament yang sama kelihatan sangat berani. Sambil masuk ke hutan tengah malam, boleh buat gurauan cerita hantu di bawah satu pokok besar. Saya pula yang cuak. Huhuu..

Gaya pemikiran mereka ialah logikal dan analitikal namun lebih kepada action dan result oriented. Mereka hanya akan buat keputusan berdasarkan info yang lengkap.

Mereka tidak suka berspekulasi bahkan mereka bukanlah spekulator yang bagus. Namun begitu sekiranya mereka berbakat dalam spekulasi, andaian mereka sering tepat.

Mulut mereka ‘masin’. Andaian mereka tidak kosong tapi berdasarkan fakta yang telah diperolehi.

Dalam kes kreativiti, mereka paling rendah tahap kreativiti. Dalam kebanyakan kes, mereka hanya melaksanakan aktiviti yang sudah sedia ada sahaja. Mereka bukan initiator yang baik seperti temperament rohani tetapi mereka adalah pelaksana dan finisher yang baik.

Mereka sangat fokus; jika melakukan sesuatu perkara, mereka akan lakukan sehingga selesai.

Jika lelaki, orangnya segak dan kemas bergaya. Jika wanita, orangnya anggun dan pesona.

Bentuk fisiologi mereka adalah yang paling sempurna. Baik rangka atau saiz dan susunan otot, semuanya seimbang. Wajahnya taklah bulat sangat, tidak bersegi sangat; sedang-sedang saja – just nice.

Oleh kerana tenaga mereka yang kuat dan endurance yang tinggi, mereka mampu bekerja dalam jangkamasa yang lama. Mereka boleh tahan jika kurang tidur. Mereka memang tahan lasak dan mampu buat kerja berat.

Daya tahan tubuh mereka sangat baik; mereka sukar sakit. Tetapi sekali mereka sakit, keadaannya teruk dan agak sukar sembuh.

Sekali mereka bahasakan orang, bahasanya kasar walaupun taklah menusuk kalbu; tapi terasa juga pedihnya.

Organ paling kritikal bagi mereka ialah tulang, urat, saraf dan otot. Jika mereka sakit jantung, degupan jantung berhenti serta-merta seperti cramp.

Jika tuan puan ingin berjual beli dengan mereka, jangan lupa sediakan soalan yang lengkap. Mereka susah nak percaya pada orang, tetapi sekali mereka dah mula percaya, akan sampai bila-bila.

Untuk menghadapi orang yang dominance, kita juga perlu berwatak dominance. Ini dinamakan teknik mirroring (yang ini cerita lain kali).

Figura terkenal mempunyai temperament fizikal ialah Tun Dr Mahathir Mohammad, Datin Seri Tiara Jacquelina Abdullah, George W Bush, Sultan Muhammad Al Fateh dan Rosyam Nor.

Semoga anda mendapat manfaat daripada penulisan ini.

BACA: Sikap Lelaki Ini Telah Melancarkan ‘Chain-Reaction’ Yang Panjang Dan Wajar Dicontohi

BACA Lagi: Perkara Penting Usahawan Melayu Perlu Ambil Berat Ketika Berhutang

LIKE dan FOLLOW Vocket di Facebook serta Instagram


Mengenali Macau Scam Dan Melihat Kerugian Ditanggung Mangsa 2020

Baru-baru ini hangat diperkatakan mengenai sindiket penipuan Macau atau lebih popular dikenali sebagai Macau Scam- terutamanya selepas SPRM dilaporkan menahan beberapa warga tempatan yang disyaki terlibat dengan kumpulan penipu terbabit.

Walaupun sering mendengar laporan berita dan perkongsian di media sosial mengenai sindiket penipuan ini, namun mungkin masih ada dalam kalangan kita yang tertanya-tanya apakah sebenarnya Macau Scam ini.

Buat anda yang masih samar dengan maksud sebenar Macau Scam ini, sindiket yang dikatakan didalangi sindiket China dan Taiwan ini dan menggunakan pelbagai teknik menipu atas talian dan panggilan telefon.

Menurut Ketua Komunikasi Korporat Polis Diraja Malaysia (PDRM) Urus Setia KPN, Datuk Asmawati Ahmad seperti dipetik Astro Awani, sindiket ini menawarkan cabuan bertuah, tipu culik dan minta wang tebusan, spoofing pegawai polis atau agensi kerajaan serta pegawai bank negara atau bank komersial.

Antara teknik yang paling gemar digunakan penipu-penipu ini sudah semestinya menyamar sebagai pihak berkuasa atau pegawai kerajaan dan membuat panggilan kepada mangsa.

Selepas menghubungi mangsa mereka kemudiannya akan ditakutkan dengan pelbagai helah seperti terlibat dalam kegiatan haram dan akan meminta sejumlah wang bagi mengelakkan akaun bank mereka dikenakan tindakan.

Atas rasa ingin tahu dan tertanya-tanya berapakah jumlah yang biasanya ditipu oleh sindiket popular ke atas mangsa-mangsa mereka, pihak kami mencari dan menyenaraikan lima kes membabitkan Macau Scam yang dilaporkan pada tahun ini sahaja di dada-dada akhbar.

Senarai ini bukanlah senarai lengkap yang menyatakan kesemua kes yang dilaporkan tetapi untuk memberi bayangan kepada pembaca berapakah jumlah kebiasaan yang ditipu oleh sindiket ini memandangkan ia mula menjadi buah mulut orang ramai terutama netizen sejak kebelakangan ini.

Tidak perlu mencari jauh, kami menemui satu laporan oleh Sinar Harian yang terbit pada semalam mengenai seorang guru wanita berusia 49 tahun yang diperdaya Macau Scam.

Modus operandinya, mangsa telah dihubungi pihak yang menyamar sebagai pegawai polis mengatakan kereta milik mangsa telah terlibat dalam kemalangan maut selain pembabitan dalam jenayah kegiatan wang haram.

2. Menyamar pegawai polis dan bank di Kuantan

Juga dilaporkan pada semalam oleh Harian Metro, seorang peniaga di Rompin pula kehilangan hampir seratus ribu apabila dia dihubungi pekerja pos dan kemudiannya meleret dan disambung ke pegawai polis.

Menggunakan taktik menakutkan peniaga terbabit yang beliau mungkin disiasat dengan penggubahan wang haram, sindiket penipuan itu kemudiannya berjaya membawa lari sehingga RM93,809.

Daripada Kuantan kita beralih ke Terengganu. Sekali lagi melibatkan seorang guru. Juga ditakutkan dengan taktik menerima bungkusan atas nama mangsa yang mengandungi salinan kad pengenalan dan lapan kad mesin juruwang automatik (ATM).

Kemudiannya dia disambung kepada lelaki yang mendakwa sebagai polis dan sekali lagi ditakutkan dengan aktiviti penggubahan wang haram.

Berpunca daripada itu, beliau akhirnya kerugian membabitkan RM655,000 yang dibuat menerusi 68 transaksi seperti dilaporkan Berita Harian.

Berlaku dalam dua kejadian berasingan tetapi salah seorang daripada mereka menurut Berita Harian digunakan modus operandi sedikit berbeza.

Mangsa suri rumah berusia 68 tahun dari Rembau diberitahu kad pengenalannya digunakan oleh individu yang masih belum dapat dikenal pasti dalam pengedaran wang haram, dadah dan lapan kad mesin juruwang automatik (ATM) di Pos Laju Seremban.

Dia kemudiannya diarahkan lelaki yang menyamar sebagai polis untuk mengosongkan akaunnya bagi memudahkan siasatan membuat pindahan wang ke dalam tiga akaun berbeza dengan jumlah keseluruhan pemindahan sebanyak RM183,770.

Jika kes-kes disenaraikan di atas melibatkan ratusan ribu dan hanya sedikit melebihi jumlah sejuta, kes kali ini pula melibatkan berjuta-juta ringgit.

Tambah menyedihkan mangsanya adalah warga emas berusia 90 tahun yang diugut dengan bungkusan yang mengandungi kad pengenalan dan kat ATM nya pada April lalu ke Sabah.

Dia kemudiannya didakwa dan diugut terlibat dalam kegiatan penggubahan wang haram bersama seorang lagi lelaki lain.

Tidak mahu ditangkap, dia kemudiannya memindahkan wang berjumlah RM3.83 juta kepada beberapa akaun antara April dan Jun tahun ini seperti dilaporkan Malay Mail.

Kes-kes yang disenaraikan ini sebenarnya hanyalah senarai pendek sahaja jika dibandingkan dengan kes-kes sebenar yang dilaporkan untuk tahun ini.

Kami juga di awal tadi memaklumkan senarai ini adalah untuk memberi bayangan sebenar apa yang dilakukan sindiket Macau Scam ini.

Tetapi, melihat kepada contoh-contoh kes penipuan yang dilakukan ini, maka tidak mustahil jika sindiket yang dikenali Macau Scam ini menimbulkan perasaan marah dalam ramai.

Bukan sahaja menakut-nakutkan mangsa dengan ugutan palsu malah jumlah yang terlibat juga bukanlah kecil malah ada yang mencecah sehingga jutaan ringgit.

Baca kembali perkongsian kami sebelum ini yang melaporkan penahanan beberapa orang kita sendiri yang disyaki terlibat dalam sindiket penipuan ini di pautan di bawah.

Sering Pamer Kemewahan Di Media Sosial, SPRM Tahan Datuk Seri Disyaki Terlibat ‘Macau Scam’

Disangka ‘Macau Scam’, Ebby Yus Terharu Terima Bantuan Bernilai RM30,491 Daripada Peminat Singapura


Mengenang Kembali Pencerobohan Iraq Ke Atas Kuwait Pada 30 Tahun Yang Lalu

Iraq dan Kuwait, dua negara jiran yang bertelagah disebabkan satu perkara, iaitu minyak. Ketegangan antara dua negara arab ini mula meningkat sejak 18 Julai 1990 dengan Iraq menuduh Kuwait menceroboh wilayah mereka dan mencuri minyak di Rumaila.

Saddam Hussein, pemimpin Iraq ketika itu menuntut agar Kuwait membayar pampasan sebanyak $ 2.4 bilion. Dari isu minyak, membawa kepada tuntutan pampasan dan berkembang menjadi salah satu perselisihan paling rumit di sempadan kedua-dua negara.

Usaha Liga Arab dan Arab Saudi untuk menyelesaikan isu yang bermula sejak Kuwait merdeka pada 1961 menemui jalan buntu dan perbincangan yang sepatutnya berlangsung pada 1 Ogos ditangguhkan.

Namun lain pula yang terjadi pada 2 Ogos 1990. Tentera Iraq mula menyerang Kuwait pada pukul 2 pagi waktu tempatan dengan wilayah utara Kuwait menjadi sasaran. Sebuah berita yang disiarkan oleh Kuwait Radio memasang latar muzik patriotik dengan mesej seruan agar warga Kuwait bangkit mempertahankan negara mereka.

Pertembungan antara tentera Kuwait dan Iraq meletus di Bandar Kuwait. Kuwait dengan kekuatan sebanyak 16,000 orang tidak mampu untuk melawan tentera Iraq yang memiliki 100,000 tentera dengan 300 kereta kebal.

Pagi itu, ibu kota Kuwait tumbang dan Ketua Negara Kuwait Sheikh Jaber al-Ahmad Al-Sabah melarikan diri ke Arab Saudi. Manakala abangnya, Fahd, terbunuh ketika pasukan Iraq mula memasuki istana.

Di Baghdad, Iraq pula, radio rasmi milik kerajaan Saddam Hussein mengumumkan berakhirnya “rejim pengkhianat” yang dituduh sebagai kaki dan tangan kepada “Zionis Amerika” yang bertujuan untuk melemahkan pemulihan ekonomi Iraq.

Pencerobohan Iraq ke atas Kuwait telah dikutuk oleh masyarakat antarabangsa. Majlis Keselamatan PBB menuntut agar kerajaan Iraq menarik balik tentera mereka di Kuwait dengan segara dan pada 6 Ogos 1990, PBB mengenakan embargo terhadap ekonomi Iraq.

Washington pula telah bertindak membekukan aset Iraq di Amerika Syarikat dan dua hari selepas PBB mengenakan embargo, Presiden George H.W. Bush mengumumkan bahawa dia akan menghantar tentera ke Arab Saudi.

Pada 29 November, Majlis Keselamatan PBB mengizinkan penggunaan “semua cara yang diperlukan” untuk memaksa Iraq keluar dari Kuwait jika ia tidak menarik tenteranya secara sukarela sebelum 15 Januari 1991. Baghdad menolak ultimatum ini.

Pada 17 Januari, setelah inisiatif diplomatik yang gagal, Operasi Gurun Badai yang dipimpin AS dimulakan dengan peperangan berlaku di Iraq dan Kuwait. Pasukan tentera AS yang mempunyai kekuatan sebanyak 900,000 orang telah berjaya mencapai genjatan senjata hanya dalam 100 jam.

Pada 27 Februari, Bush mengumumkan pembebasan Kuwait ke atas Iraq. Saddam Hussein juga telah menerima semua resolusi PBB. Namun Kuwait tinggal sebagai negara yang musnah, dijarah dan lebih 700 telaga minyak telah dibakar oleh tentera Iraq.

Terdahulu, kami ada menulis tentang John Carpenter, seorang ejen dan pemenang Who Wants to Be a Millionaire. Klik pautan di bawah untuk membaca.

Kenali John Carpenter, Seorang Ejen Dan Pemenang Pertama ‘Who Wants to Be a Millionaire’

Kisah Ahmad Samerin, ‘Owner’ Kedai Basikal Yang Berjaya Memenangi RM1 Juta Pada Tahun 1991


Tip Langkah Demi Langkah Mengesan Kecacatan Pada Rumah Baru

Perkara pertama selepas dapat kunci, bukan cuci rumah dan terus masuk ya. Periksa dulu setiap kecacatan atau kerosakan yang ada di rumah seperti dinding crack, cat tanggal, plaster tanggal, tiles lompong, bocor dan lain-lain lagi.

Kebiasaannya pihak pemaju akan memberi tempoh selama 24 bulan atau 2 tahun untuk kita membuat inspection pada rumah dan kita boleh complaint apa sahaja kerosakan atau kekurangan yang ada baik di dalam atau di luar rumah. Semua ini adalah hak-hak kita sebagai pembeli maka periksalah sebaik-baiknya keadaan di dalam rumah. Tetapi sekiranya anda buat major renovation, maka pemaju takkan bertanggungjawab atas sebarang kecacatan rumah.

Pastikan lepas dapat kunci rumah, lawatilah rumah anda.

Masuk rumah dengan lafaz basmallah, bagi salam dan pergi tingkat atas sekali, berdiri mengadap kiblat dan azan kuat-kuat bagi satu rumah dengar.

Buka dan tutup pintu berkali kali. Periksa juga tombol pintu & kuncinya sekali.

3. Tiles Lompong

Sila ketuk semua tiles rumah anda satu persatu.

Tandakan tiles yang kosong dan minta wakil pemaju pecah dan tampalkan yang baru dengan elok.

Cara nak kenal pasti tiles yang lompong adalah ketuk tiles dengan duit syiling atau pemutar skru. Kita boleh kenal pasti tiles yang lompong (kosong) dan padat.

Ketuk pada setiap kepingan tile tu dan ketuk keliling perimeter tiles, sebab di tengah-tengah selalunya ada simen, yang tiada simen selalu di bahagian tepi tiles. Biasanya tiles dipasang di dapur dan juga bilik air.

4. Elektrik

Untuk periksa elektrik, hidupkan suis utama dan periksa satu persatu suis lampu, kipas, soket dan sebagainya.

Pastikan periksa setiap punca elektrik dan soket.

5. Meter Air

Apabila meter air sudah dipasang, sila pastikan pili air di rumah anda mengalirkan air dengan dengan sempurna.

Buka semua pili air anda serentak. Periksa saluran air, toilet bowl, sinki dan sebagainya. Pastikan tiada yang tersumbat.

Periksa juga kepala paip dan kepala shower. Periksa sambungannya betul, tiada yang tercabut atau pun longgar.

Buka air pada meter, biar air masuk tangki sampai penuh. Kemudian, periksa keadaan tangki simpanan untuk pastikan tangki tidak bocor.

Apabila air dah penuh dalam tangki, pastikan bacaan pada meter air tu mesti berhenti. Jika tidak, ada paip yang bocor sebelum air sampai ke tangki.

6. Tingkap dan Sliding Door

Buka tutup tingkap anda semaksimum mungkin. Pastikan tingkap boleh kunci sempurna.

Pastikan juga sliding door dapat dikunci dengan rapat.

7. Tangga

Sila goyang-goyangkan pemegang tangga rumah anda, pastikan ia kukuh. Kadang-kadang ada yang longgar dan bergoyang-goyang.

8. Bilik Air Tingkat Atas Bocor

Pastikan bilik air tingkat atas tidak bocor. Caranya, ambil binding tape dan tutup sepenuhnya lubang aliran air keluar.

Penuhkan bilik air dengan air. Biarkan seminggu. Lepas seminggu, periksa ada kesan air bocor atau tidak di bahagian siling tingkat bawah rumah anda.

Sekiranya ada, tunjuk dengan wakil pemaju dan sila minta kontraktor pemaju pecah semula lantai toilet tu dan pastikan letak sealer toilet dengan sempurna.

Selalunya lepas letak sealer ni kena tinggalkan sehari bagi kering. Periksa sealer tu penuh atau tidak.

9. Dinding Retak

Periksa dinding rumah anda, kalau ada retak sila maklumkan segera.

10. Kunci Semua

Seterusnya adalah kunci rumah anda, pagar, tingkap, tingkap toilet, sliding door, pintu dan segalanya yang memungkinkan akses mudah keluar masuk rumah oleh pencuri kabel elektrik.

Selepas dapat kunci rumah, pemaju tak akan bertanggungjawab sekiranya ada berlaku kes kecurian kabel.

Bila dah siap betulkan defect ni, barulah boleh buat renovation rumah dengan senang hati. Sekian.